open-index/open-wikipedia-markdown huggingface dataset:
ৰোছা ছালাজাৰ

**ৰোছা ছালাজাৰ** (ইংৰাজী: Rosa Salazar; জন্ম: ১৬ জুলাই ১৯৮৫) এগৰাকী আমেৰিকান অভিনেত্ৰী। তেওঁ এনবিচি ধাৰাবাহিক *পেৰেণ্টহুড* (২০১১-২০১২) আৰু এফএক্স ধাৰাবাহিক *আমেৰিকান হৰৰ ষ্ট’ৰী: মাৰ্ডাৰ হাউচ*ত (২০১১) অভিনয় কৰিছিল। ২০১৯ চনত মুক্তিপ্ৰাপ্ত চলচ্চিত্ৰ *আলিটা: বেটল এঞ্জেল*ৰ শীৰ্ষক চৰিত্ৰটোৰ জৰিয়তে তেওঁ বিশেষ সফলতা লাভ কৰে। ইয়াৰ উপৰি তেওঁ ধাৰাবাহিক *ব্ৰেণ্ড নিউ চেৰী ফ্লেভাৰ*ত (২০২১) অভিনয় কৰাৰ লগতে ইয়াৰ সহ-প্ৰযোজনাও কৰিছিল। 

ছালাজাৰে *দ্য ডাইভাৰজেণ্ট ছিৰিজ: ইনচাৰজেণ্ট* (২০১৫), *মেজ ৰানাৰ: দ্য স্কৰ্চ ট্ৰায়েলছ* (২০১৫), আৰু *মেজ ৰানাৰ: দ্য ডেথ কিউৰ*ত (২০১৮) অভিনয় কৰিছে। লগতে তেওঁ নেটফ্লিক্সৰ ছবি *দ্য কিণ্ডাৰগাৰ্টেন টিচাৰ* (২০১৮) আৰু *বাৰ্ড বক্স*ত (২০১৮) ভূমুকি মাৰিছিল। তেওঁ এমাজনৰ ধাৰাবাহিক *আনডান*ত (২০১৯-২০২২) মুখ্য চৰিত্ৰত অভিনয় কৰিছে। 

## প্ৰাৰম্ভিক জীৱন
ছালাজাৰৰ জন্ম হৈছিল ১৯৮৫ চনৰ ১৬ জুলাইত ৱাশ্বিংটন ডি.চি.-ত। তেওঁৰ পিতৃ লুই ছালাজাৰ আৰু মাতৃ মেৰিলিন ছালাজাৰ। তেওঁৰ পিতৃ পেৰুৰ নিবাসী আৰু মাতৃ ফৰাচী-কানাডিয়ান। তেওঁ ৱাশ্বিংটন ডি.চি. আৰু ওচৰৰ মেৰিলেণ্ডৰ গ্ৰীনবেল্টত ডাঙৰ-দীঘল হৈছিল। তেওঁ গ্ৰীনবেল্ট মিডল স্কুল আৰু এলিঅ'নৰ ৰুজভেল্ট হাইস্কুলত অধ্যয়ন কৰিছিল, য’ত তেওঁ থিয়েটাৰৰ বিভিন্ন কাৰ্যসূচীৰ সৈতে সক্ৰিয়ভাৱে জড়িত আছিল।

## কৰ্মজীৱন
ছালাজাৰে পোন্ধৰ বছৰ বয়সৰপৰাই আনক মনোৰঞ্জন দি ভাল পাইছিল আৰু ডেকাকালত নিউয়ৰ্ক চহৰলৈ যোৱাৰ পাছত এগৰাকী অভিনেত্ৰী হোৱাৰ ক্ষেত্ৰত তেওঁ ছিৰিয়াছ হৈ পৰে। তাত তেওঁ কেইবাটাও ‘কলেজ হিউমাৰ’ৰ স্কেটত অভিনয় কৰিছিল। ২০০৯ চনত লছ এঞ্জেলছলৈ স্থানান্তৰিত হোৱাৰ অলপ পাছতে ট্ৰেভৰ হোৱাইটৰ ৰচনা আৰু পৰিচালনাত নিৰ্মিত ছবি *জেমি বয়*ত ক্ৰিষ্টেল নামৰ চৰিত্ৰটোত অভিনয় কৰি তেওঁ চলচ্চিত্ৰ জগতত খোজ পেলায়। ইয়াৰ পিছত তেওঁ দুখন জনপ্ৰিয় টিভি ধাৰাবাহিক ক্ৰমে *আমেৰিকান হৰৰ ষ্ট’ৰী: মাৰ্ডাৰ হাউচ* আৰু *পেৰেণ্টহুড*ত অভিনয় কৰাৰ সুযোগ পায়। ২০১৫ চনত তেওঁ কেইবাখনো জনপ্ৰিয় ছবিৰ ছিকুৱেলত অভিনয় কৰিছিল: *দ্য ডাইভাৰজেণ্ট ছিৰিজ: ইনচাৰজেণ্ট*ত লীন হিচাপে আৰু *মেজ ৰানাৰ: দ্য স্কৰ্চ ট্ৰায়েলছ*ত ব্ৰেণ্ডা হিচাপে।

২০১৬ চনত ছালাজাৰে *গুড ক্ৰেজী* নামৰ এখন চুটি ছবি পৰিচালনা কৰাৰ লগতে ইয়াত অভিনয়ো কৰিছিল। এই ছবিখন চানডেন্স ফিল্ম ফেষ্টিভেলত চুটি ছবিৰ গ্ৰেণ্ড জুৰী বঁটাৰ বাবে মনোনীত হৈছিল। 

২০১৮ চনত তেওঁ *মেজ ৰানাৰ: দ্য ডেথ কিউৰ*ত পুনৰ ব্ৰেণ্ডাৰ চৰিত্ৰত অভিনয় কৰে। 

২০১৯ চনত তেওঁ ৰবাৰ্ট ৰড্ৰিগেজৰ পৰিচালনাত নিৰ্মিত ছবি *আলিটা: বেটল এঞ্জেল*ত মুখ্য চৰিত্ৰত অভিনয় কৰি ডাঙৰ ষ্টুডিঅ’ত অভিষেক ঘটায়। এই ছবিখনে ছালাজাৰলৈ কেইবাটাও বঁটা কঢ়িয়াই আনে, য’ত ‘হলিউড ক্ৰিটিকছ এছ’চিয়েচন’ৰপৰা "শ্ৰেষ্ঠ ভিজুৱেল ইফেক্টছ বা এনিমেটেড পাৰফৰ্মেন্স" বঁটা অন্যতম। সেই বছৰতে ঘোষণা কৰা হৈছিল যে ছালাজাৰে নেটফ্লিক্সৰ হৰৰ ড্ৰামা ধাৰাবাহিক *ব্ৰেণ্ড নিউ চেৰী ফ্লেভাৰ*ত এটা মুখ্য চৰিত্ৰত অভিনয় কৰিব। এই ধাৰাবাহিকখন ২০২১ চনৰ ১৩ আগষ্টত মুক্তি পায়।

২০২৩ চনত ছালাজাৰক ‘একাডেমী অৱ মোচন পিকচাৰ আৰ্টছ এণ্ড ছায়েন্স’ৰ সদস্য হ’বলৈ আমন্ত্ৰণ জনোৱা হয়।

২০২৫ চনত ছালাজাৰে চিবিএছ ধাৰাবাহিক *আইনষ্টাইন*ৰ সৈতে চুক্তিবদ্ধ হৈছিল যদিও তাৰ কিছুসময়ৰ পাছতেই ইয়াৰপৰা আঁতৰি আহে।

২০২৬ চনত তেওঁ 'হায়াৰ' নাটকত হেলেন ৰামিৰেজ হিচাপে মঞ্চত অভিনয় কৰে। 

## তথ্যসূত্ৰ


## বাহ্যিক সংযোগ
* 

শ্ৰেণী:আমেৰিকান অভিনয় শিল্পী
অপৰ্ণা বালামুৰলী

**অপৰ্ণা বালামুৰলী** (ইংৰাজী: Aparna Balamurali; জন্ম: ১১ ছেপ্টেম্বৰ ১৯৯৫) এগৰাকী ভাৰতীয় অভিনেত্ৰী আৰু নেপথ্য গায়িকা, যিয়ে মূলতঃ মালয়ালম আৰু তামিল চলচ্চিত্ৰত কাম কৰে। তেওঁ ৰাষ্ট্ৰীয় চলচ্চিত্ৰ বঁটা আৰু দক্ষিণ ফিল্মফেয়াৰ বঁটা লাভ কৰিছে। অপৰ্ণা *মহেশিন্তে প্ৰতিকাৰম* (২০১৬), *চানডে হলিডে* (২০১৭), *চুৰাৰাই পট্টু* (২০২০) আৰু *কিস্কিন্ধা কাণ্ডম* (২০২৪) আদি ছবিৰ চৰিত্ৰৰ বাবে পৰিচিত। *চুৰাৰাই পট্টু* ছবিৰ বাবে তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছিল। ২০২৫ চনত 'ফৰ্বছ এছিয়া'ই তেওঁক তেওঁলোকৰ '৩০ অনূৰ্ধ্ব ৩০' তালিকাত স্থান দিছিল।

## প্ৰাৰম্ভিক জীৱন
কেৰালাৰ ত্ৰিচুৰত অপৰ্ণাৰ জন্ম হৈছিল। তেওঁৰ পিতৃ কে. পি. বালামুৰলী মেনন এজন সংগীত পৰিচালক আৰু মাতৃ শোভা বালামুৰলী। তেওঁ দেৱমাতা চি.এম.আই. পাব্লিক স্কুলত শিক্ষা গ্ৰহণ কৰিছিল।

## কেৰিয়াৰ
২০১৫ চনত অপৰ্ণাৰ প্ৰথম ছবি *অৰু ছেকেণ্ড ক্লাছ যাত্ৰা* মুক্তি লাভ কৰে। তেওঁ *মহেশিন্তে প্ৰতিকাৰম* (২০১৬) ছবিখনৰ জৰিয়তে জনপ্ৰিয়তা লাভ কৰে। তেওঁ *অৰু মুথাছি গাধা* (২০১৬) নামৰ হাস্যমধুৰ ছবি এখনতো অভিনয় কৰিছিল। ২০১৭ চনত *৮ থোট্টাক্কল*ৰ জৰিয়তে তেওঁ তামিল ছবিজগতত আত্মপ্ৰকাশ কৰে। তেওঁ *চানডে হলিডে* (২০১৭) আৰু *ত্ৰিচ্ছিভাপেৰুৰ ক্লিপঠাম* (২০১৭) ছবিত অভিনয় কৰিছিল। এই দুয়োখন ছবিতে তেওঁ আচিফ আলীৰ বিপৰীতে অভিনয় কৰিছিল। ২০১৮ চনত তেওঁৰ *কামুকী* আৰু *বি. টেক* মুক্তি পায়। জি. ভি. প্ৰকাশ কুমাৰ অভিনীত *সৰ্বম থালা মায়ম* (২০১৯) ছবিত তেওঁক নায়িকা হিচাপে নিৰ্বাচন কৰা হৈছিল। ইয়াৰ পিছত তেওঁৰ মালয়ালম ছবিসমূহ আছিল *মিষ্টাৰ এণ্ড মিচেছ ৰাউডী* (২০১৯) আৰু *জিম বুম ভা* (২০১৯)। সূৰ্য অভিনীত *চুৰাৰাই পট্টু* (২০২০) ছবিত তেওঁ 'বম্মি' চৰিত্ৰত অভিনয় কৰিছিল। তেওঁৰ পৰৱৰ্তী তামিল ছবি আছিল *থিথুম নান্দ্ৰুম* (২০২১)।

## তথ্যসূত্ৰ

## বাহ্যিক সংযোগ
* 
* 
* 

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:গায়িকা
মনিকা ক্ৰুজ

**মনিকা ক্ৰুজ ছানচেজ** (ইংৰাজী: Mónica Cruz Sánchez; জন্ম: ১৪ মাৰ্চ, ১৯৭৭) এগৰাকী স্পেনিছ অভিনেত্ৰী আৰু নৃত্যশিল্পী। তেওঁ অভিনেত্ৰী পেনেলোপি ক্ৰুজৰ সৰু ভনীয়েক। তেওঁ *দ্য ইনকুৱাৰী* (২০০৬), *লাষ্ট আৱাৰ* (২০০৮), *জেৰী কটন* (২০১০) আৰু *আইৰন ক্ৰছ* (২০১১) আদি চলচ্চিত্ৰত অভিনয় কৰিছে। 

## প্ৰাৰম্ভিক জীৱন
মনিকা ক্ৰুজৰ জন্ম হৈছিল স্পেইনৰ মাদ্ৰিদৰ আলকোবেণ্ডাছ নামৰ এখন শ্ৰমিক প্ৰধান চহৰত। তেওঁ এগৰাকী কেশসজ্জাশিল্পী এনকাৰ্না ছানচেজ আৰু এজন খুচুৰা ব্যৱসায়ী তথা অটো মেকানিক এডুয়াৰ্ডো ক্ৰুজৰ (মৃত্যু ২০১৫) কন্যা। সমগ্ৰ শৈশৱকাল তেওঁ আলকোবেণ্ডাছতে কটাইছিল। তিনিজন সন্তানৰ ভিতৰত তেওঁ মাজু; তেওঁৰ ডাঙৰ ভগ্নী পেনেলোপি ক্ৰুজ এগৰাকী অভিনেত্ৰী আৰু সৰু ভাতৃ এডুয়াৰ্ডো (জন্ম ১৯৮৬) এজন গায়ক। ১৯৯৯ চনত তেওঁৰ পিতৃ-মাতৃৰ বিবাহ বিচ্ছেদ হয় আৰু ২০০৩ চনত তেওঁৰ পিতৃয়ে কাৰ্মেন মৰেনোৰ সৈতে পুনৰ বিবাহপাশত আবদ্ধ হয়। মৰেনোৱে ২০১২ চনৰ ২৪ ফেব্ৰুৱাৰীত ছালমা ক্ৰুজ নামৰ এগৰাকী কন্যা সন্তানৰ জন্ম দিয়ে। পেনেলোপি আৰু মনিকাই এগৰাকী প্ৰতিশ্ৰুতিসম্পন্ন তৰুণী নৃত্যশিল্পী হিচাপে নিজকে প্ৰতিষ্ঠা কৰিছিল আৰু দুয়োৱে পেছাদাৰী প্ৰশিক্ষণ লাভ কৰিছিল; পেনেলোপিয়ে স্পেইনৰ নেচনেল কনজাৰ্ভেটৰীত অধ্যয়ন কৰাৰ বিপৰীতে মনিকাই পৰম্পৰাগত বেলে আৰু ফ্লেমেংকো নৃত্যৰ অধ্যয়নৰ বাবে দ্য ৰয়েল একাডেমী অৱ ডান্সত নামভৰ্তি কৰিছিল। 

## ব্যক্তিগত জীৱন

২০১৩ চনৰ ১৪ মে’ত তেওঁ নিজৰ একমাত্ৰ সন্তান এণ্টোনেলা ক্ৰুজ ছানচেজৰ জন্ম দিয়ে। তেওঁৰ কন্যা কৃত্ৰিম প্ৰজননৰ জৰিয়তে গৰ্ভধাৰণ কৰা হৈছিল আৰু তেওঁৰ কোনো আইনী পিতৃ নাই।

ক্ৰুজে ফ্লেমেংকো নৃত্য ভাল পায় আৰু এই সন্দৰ্ভত তেওঁ কয়, "নৃত্য মোৰ প্ৰথম চখ। ই এক আশ্চৰ্যজনক অনুশাসন শিকায় আৰু সেই অনুশাসন আপোনাৰ লগত সদায় থাকি যায়। মোৰ ভগ্নী আৰু মই ই আমাক কিমান সহায় কৰিছে সেই বিষয়ে সকলো সময়তে কথা পাতো।" 

## তথ্যসূত্ৰ


## বাহ্যিক সংযোগ

* 

শ্ৰেণী:স্পেনীছ অভিনেত্ৰী
শ্ৰেণী:নৃত্যশিল্পী
মনিক আলেকজেণ্ডাৰ

**মনিক আলেকজেণ্ডাৰ** (ইংৰাজী: Monique Alexander) এগৰাকী আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী, নগ্ন মডেল আৰু ২০১৭ চনৰ এভিএন (AVN) হল অৱ ফেমত অন্তৰ্ভুক্ত হোৱা ব্যক্তি। আলেকজেণ্ডাৰ বাক-স্বাধীনতা আৰু যৌন শিক্ষাৰ এগৰাকী পোষকতা কৰা ব্যক্তি হিচাপেও পৰিচিত। তেওঁ এই বিষয়সমূহৰ ওপৰত আলোকপাত কৰি 'ফক্স নিউজ'ত উপস্থিত হোৱাৰ লগতে য়েল বিশ্ববিদ্যালয়ৰ এক বিতৰ্কতো অংশগ্ৰহণ কৰিছিল। প’ৰ্ণগ্ৰাফিক কামৰ উপৰি তেওঁ মূলধাৰাৰ চলচ্চিত্ৰ আৰু টেলিভিছন শ্ব’ত কেইবাটাও কেমিঅ’ চৰিত্ৰত অভিনয় কৰিছে। 

## কেৰিয়াৰ
### যৌন উদ্যোগ
আলেকজেণ্ডাৰে ১৮ বছৰ বয়সত চেক্ৰামেণ্টোত এগৰাকী ষ্ট্ৰিপাৰ হিচাপে প্ৰাপ্তবয়স্ক উদ্যোগত কাম কৰিবলৈ আৰম্ভ কৰিছিল। দিনৰ ভাগত ৰিচিপচনিষ্ট হিচাপে কাম কৰি লাভ কৰা উপাৰ্জনৰ পৰিপূৰক হিচাপে তেওঁ এই কাম আৰম্ভ কৰিছিল। ২০০১ চনত তেওঁ প্ৰাপ্তবয়স্ক চলচ্চিত্ৰত অভিনয় আৰম্ভ কৰে। কেৱল মহিলা-মহিলাৰ যৌন দৃশ্যাংশত অভিনয় কৰাৰ উপৰি তেওঁ এইচবিঅ’ আৰু চিনেমাক্সৰদ্বাৰা নিৰ্মিত কেইখনমান চফ্টক’ৰ প’ৰ্ণগ্ৰাফিক চলচ্চিত্ৰ যেনে *হোটেল ইৰ’টিকা*, *দা চেক্স স্পা* আৰু *চেক্স হাউচ*ত অভিনয় কৰিছে।

আলেকজেণ্ডাৰে ২০০৪ চনৰপৰা ২০০৯ চনলৈ 'ভিভিড এণ্টাৰটেইনমেণ্ট'ৰ সৈতে চুক্তিবদ্ধ আছিল। কেইবাবছৰ ধৰি কেৱল মহিলা-মহিলা দৃশ্যাংশত অভিনয় কৰাৰ পাছত ২০০৫ চনৰপৰা তেওঁ পুৰুষ-মহিলাৰ দৃশ্যাংশত অভিনয় কৰিবলৈ আৰম্ভ কৰে। তেওঁ ২০০২ চনত লাছ ভেগাছত অনুষ্ঠিত 'এভিএন বঁটা' অনুষ্ঠানত ট্ৰফী গাৰ্ল হিচাপে আছিল।

### মূলধাৰাৰ অভিনয়
আলেকজেণ্ডাৰে ২০০২ চনত ষ্টিফেন বাল্ডউইন আৰু কাৰী ৱুহৰেৰৰ সৈতে *স্পাইডাৰ্ছ ৱেব* নামৰ এখন মূলধাৰাৰ চলচ্চিত্ৰত অভিনয় কৰিছিল।

তেওঁ এইচবিঅ’ৰ ধাৰাবাহিক *এণ্টুৰাজ*ৰ তৃতীয় ছিজনৰ শেষৰটো খণ্ডত কেমিঅ’ চৰিত্ৰত অভিনয় কৰিছিল। ২০০৭ চনত তেওঁ 'নেচনেল লেম্পুন কমেডী ৰেডিঅ’'ৰ *দা ফিল শ্ব’*ত স্প’ৰ্টছ ৰিপ’ৰ্টাৰ হিচাপে যোগদান কৰিছিল। ইয়াৰ উপৰি তেওঁ ২০০৯ চনৰ একচনধৰ্মী ছবি *ক্ৰেংক: হাই ভল্টেজ*তো অভিনয় কৰিছিল।

## ওকালতি
কিশোৰ-কিশোৰীৰ বাবে কেৱল যৌন সংযম কাৰ্যসূচীসমূহ ফলপ্ৰসূ নহয়, আনহাতে সুৰক্ষিত যৌন শিক্ষাৰ কাৰ্যসূচীসমূহ অতি সফল — এনে এক নিৰপেক্ষ অধ্যয়নৰ বিষয়ে আলোচনা কৰিবলৈ আলেকজেণ্ডাৰক 'ফক্স নিউজ'ৰ শ্ব’ *ৰেড আই ডব্লিউ/গ্ৰেগ গুটফেল্ড*লৈ আমন্ত্ৰণ জনোৱা হৈছিল। আলেকজেণ্ডাৰে এগৰাকী 'ভিভিড গাৰ্ল' হোৱাৰ অৰ্থ আৰু ব্যৱহাৰিক যৌন শিক্ষাৰ প্ৰতি তেওঁৰ পছন্দৰ বিষয়ে আলোচনা কৰিছিল; এই খণ্ডটো ২০০৭ চনৰ ১০ নৱেম্বৰত সম্প্ৰচাৰিত হৈছিল। ২০০৮ চনৰ ১৫ ফেব্ৰুৱাৰীত তেওঁ আৰু ৰন জেৰেমীয়ে ইয়েল বিশ্ববিদ্যালয়ত পৰ্ণগ্ৰাফিক বিৰোধী ক্ৰেগ গ্ৰছ (XXX চাৰ্চৰ প্ৰতিষ্ঠাপক) আৰু এজন প্ৰাক্তন পৰ্ণ প্ৰযোজক ডনি পলিঙৰ বিৰুদ্ধে এই উদ্যোগক প্ৰতিনিধিত্ব কৰি এক বিতৰ্কত অংশ লৈছিল; এই বিতৰ্কটো এবিচি (ABC)ৰ *নাইটলাইন*ত সম্প্ৰচাৰিত হৈছিল।

২০১৭ চনত আলেকজেণ্ডাৰে এক জনসেৱামূলক প্ৰচাৰত অংশ লৈছিল, য’ত অভিভাৱকসকলক তেওঁলোকৰ সন্তানৰ সৈতে যৌন স্বাস্থ্য শিক্ষাৰ বিষয়ে আলোচনা কৰিবলৈ উৎসাহিত কৰা হৈছিল। তাত তেওঁ উল্লেখ কৰিছিল যে ল’ৰা-ছোৱালীয়ে শৈশৱৰ কোনোবা নহয় কোনোবা এটা সময়ত পৰ্ণগ্ৰাফিক দেখাৰ সম্ভাৱনা থাকে, সেয়েহে তেওঁলোকক এই বিষয়ে জনোৱা প্ৰয়োজন যে পৰ্ণগ্ৰাফিকত যি দেখুওৱা হয় সেয়া যৌন আচৰণৰ এক অবাস্তৱ উপস্থাপনহে।

## বঁটা আৰু সন্মান

## তথ্যসূত্ৰ

## বাহ্যিক সংযোগ

* 
* 

শ্ৰেণী:উভলিংগী পৰ্ণগ্ৰাফিক চলচ্চিত্ৰ অভিনেত্ৰী
শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
শ্ৰেণী:আমেৰিকান অভিনয় শিল্পী
চাইথেৰিয়া

**চাইথেৰিয়া** (ইংৰাজী: Cytherea) এগৰাকী আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী আৰু মডেল। যৌন কাৰ্য সম্পাদন কৰাৰ সময়ত তেওঁৰ মহিলা স্খলন (যাক প্ৰাপ্তবয়স্ক উদ্যোগত "স্কুৱাৰ্টিং" বুলি জনা যায়) কৰাৰ ক্ষমতাৰ বাবে তেওঁ বিশেষভাৱে পৰিচিত। 

## কেৰিয়াৰ
চাইথেৰিয়াই গ্ৰীক প্ৰেম, সৌন্দৰ্য আৰু সংগীতৰ দেৱীৰ নামৰপৰা তেওঁৰ মঞ্চনামটো গ্ৰহণ কৰিছিল। তেওঁৰ প্ৰথমতে এটা 'ইয়াহু! ' (Yahoo! ) ফেন গ্ৰুপ আছিল, য’ৰপৰা এজন এজেণ্টে তেওঁক প্ৰাপ্তবয়স্ক উদ্যোগলৈ আমন্ত্ৰণ জনাইছিল। তেওঁৰ ভিডিঅ’ কেৰিয়াৰ ২০০৩ চনত আৰম্ভ হৈছিল আৰু তেওঁ ৩৫০খনতকৈও অধিক ছবিত অভিনয় কৰিছে। তেওঁৰ প্ৰথম দৃশ্যাংশ আছিল *আই হেভ নেভাৰ ডান ডেট বিফ’ৰ ১৪*-ত টাইচ বুনৰ সৈতে। 'এলিগেণ্ট এঞ্জেল' নামৰ নিৰ্মাণ গোষ্ঠীটোৱে তেওঁক "স্কুৱাৰ্টৱমেন" হিচাপে অভিহিত কৰি এখন চলচ্চিত্ৰ শৃংখলা নিৰ্মাণ কৰিছিল। চাইথেৰিয়াই ২০০৬ চনত *চাইথেৰিয়াজ এনাল হোৱৰ্ছ* নামৰ ছবিখনত তেওঁৰ প্ৰথমটো এনাল দৃশ্যত অভিনয় কৰিছিল।

২০০৫ চনত তেওঁ 'এভিএন শ্ৰেষ্ঠ নতুন তাৰকা বঁটা' (AVN Best New Starlet Award) লাভ কৰিছিল। সেই বছৰতে উত্তৰ কেৰ’লিনাৰ চাৰ্লটত থকা 'দা জেণ্টলমেনছ ক্লাব'ত তেওঁ নৃত্যশিল্পী হিচাপে আত্মপ্ৰকাশ কৰিছিল। চাইথেৰিয়াই ২০০৪ চনত 'চাইথেৰিয়া প্ৰডাকচন' নামৰ এটা নিৰ্মাণ কোম্পানী গঠন কৰিছিল।

প্ৰায় চাৰিবছৰীয়া বিৰতিৰ পিছত তেওঁ ২০১২ চনত পুনৰ অভিনয় জগতলৈ ঘূৰি আহে।

২০১৪ চনত চাইথেৰিয়াই ক্ৰাউডফাণ্ডিংৰ জৰিয়তে প্ৰাপ্তবয়স্ক উদ্যোগলৈ তেওঁৰ পুনৰাগমনৰ কথা ঘোষণা কৰিছিল। তেওঁ উল্লেখ কৰিছিল যে ২০০৫ চনত উদ্যোগটোৰপৰা অৱসৰ লোৱাৰ পাছত তেওঁ তেওঁৰ দুই সন্তানৰ সৈতে ঘৰতে সময় অতিবাহিত কৰিছিল। তেওঁ লগতে জানিবলৈ দিছিল যে পুনৰাগমনৰ বাবে প্ৰস্তুত হ’বলৈ তেওঁ প্লাষ্টিক চাৰ্জাৰিও কৰাইছিল।

### উপস্থিতি
তেওঁ কেইবাটাও কেবল টেলিভিছন শ্ব’ত অভিনয় কৰিছে, যাৰ ভিতৰত এইচবিঅ’/চিনেমাক্সৰ ধাৰাবাহিক *চেক্স গেমছ: ভেগাছ*, প্লেবয় টিভিৰ *নাইট কলছ* অন্যতম। ইয়াৰ উপৰি তেওঁ *টম লেইকিছ শ্ব’* আৰু *দা হাৱাৰ্ড ষ্টাৰ্ণ শ্ব’*ত অতিথি হিচাপে অংশগ্ৰহণ কৰিছিল।

চাইথেৰিয়াই কেলিফৰ্ণিয়াৰ লছ এঞ্জেলছত কেছেক্স (KSEX) ৰেডিঅ’ত *গডেছ অৱ গাশ্ব* নামৰ এটা সাক্ষাৎকাৰমূলক অনুষ্ঠান পৰিচালনা কৰিছিল। তেওঁৰ ৱেবছাইটৰ মতে এই অনুষ্ঠানটো ২০০৬ চনত বাতিল কৰা হৈছিল। 

প্ৰাপ্তবয়স্ক চলচ্চিত্ৰৰ উপৰি তেওঁ ২০০৭ চনত থ্ৰিলাৰ ছবি *টাম্বলিন আফটাৰ* আৰু কমেডী ছবি *ফিনিছিং দা গেম*ত সৰু চৰিত্ৰত অভিনয় কৰিছিল।

## ব্যক্তিগত জীৱন
চাইথেৰিয়াৰ জন্ম ইউটাহৰ ছল্ট লেক চিটিত হৈছিল। তেওঁ এগৰাকী প্ৰাক্তন মৰমন ধৰ্মৰ লোক।

২০১৫ চনৰ জানুৱাৰী মাহত চাইথেৰিয়াৰ ঘৰত তিনিজন সশস্ত্ৰ লোকে প্ৰৱেশ কৰি লুট-পাত চলাইছিল আৰু তেওঁক যৌন নিৰ্যাতন কৰিছিল। আৰক্ষীৰ মতে এই ঘৰটো কোনো নিৰ্দিষ্ট লক্ষ্য নহয়, বৰঞ্চ যাদৃচ্ছিকভাৱে (random) বাছি লোৱা হৈছিল। সেই সময়ত চাইথেৰিয়াৰ লগতে তেওঁৰ স্বামী আৰু দুই সন্তান ঘৰতে আছিল।

তেওঁ টিমোথি হেলৰ সৈতে বিবাহপাশত আবদ্ধ হৈছিল। ২০১৬ চনৰ ২ নৱেম্বৰত ৫২ বছৰ বয়সত হেলৰ মৃত্যু হয়।

## তথ্যসূত্ৰ

## বাহ্যিক সংযোগ

* 
* 

শ্ৰেণী:উভলিংগী পৰ্ণগ্ৰাফিক চলচ্চিত্ৰ অভিনেত্ৰী
শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
কাৰমেন লুভানা

**কাৰমেন লুভানা** (ইংৰাজী: Carmen Luvana; জন্ম: ২৩ আগষ্ট ১৯৮১), যাৰ প্ৰকৃত নাম **মিচেল চেণ্ডোভেল**, এগৰাকী পুৱেৰ্টো ৰিকান চলচ্চিত্ৰ আৰু থিয়েটাৰ অভিনেত্ৰী আৰু এগৰাকী অৱসৰপ্ৰাপ্ত পৰ্ণগ্ৰাফিক চলচ্চিত্ৰৰ অভিনেত্ৰী।

## প্ৰাৰম্ভিক জীৱন
নিউয়ৰ্কৰ ব্ৰুকলিনত জন্মগ্ৰহণ কৰা লুভানাৰ পৰিয়ালটো তেওঁৰ পাঁচ বছৰ বয়সতে পুৱেৰ্টো ৰিকোলৈ স্থানান্তৰিত হৈছিল, য’ত তেওঁক তেওঁৰ আইতাকে ডাঙৰ-দীঘল কৰিছিল। ১৮ বছৰ বয়সত তেওঁ ফ্ল’ৰিডাৰ মায়ামিলৈ গুচি যায় আৰু মায়ামিৰ ষ্ট্ৰিপ ক্লাববোৰত নৃত্যশিল্পী হিচাপে কৰ্মজীৱনৰ পাতনি মেলে। 

## কৰ্মজীৱন
লুভানাই ২০০১ চনত ১৯ বছৰ বয়সত প্ৰাপ্তবয়স্ক চলচ্চিত্ৰ উদ্যোগত প্ৰৱেশ কৰে। তেওঁৰ প্ৰথম হাৰ্ডকোৰ উপস্থিতি আছিল *More Dirty Debutantes #211*-ত। আৰম্ভণিতে তেওঁ ডিজিটেল চিন/নিউ চেঞ্চেচন ষ্টুডিঅ’ৰ সৈতে চুক্তিবদ্ধ আছিল। তেওঁৰ অভিনীত ছবিসমূহৰ ভিতৰত আছিল ২০০৫ চনৰ ছবি *Pirates*, যিখন সেই সময়লৈকে নিৰ্মাণ হোৱা আটাইতকৈ ব্যয়-বহুল পৰ্ণগ্ৰাফিক ছবি আছিল। তদুপৰি তেওঁ ২০০৬ চনৰ পৰ্ণগ্ৰাফিক পেৰডী ছবি *Lady Scarface: The World Is Hers*-ত অভিনয় কৰিছিল। এই ছবিখন ১৯৮৩ চনৰ ছবি *Scarface*-ৰ ওপৰত আধাৰিত আছিল আৰু লুভানাই মূল ছবিখনত আল পাচিনোৱে কৰা চৰিত্ৰটোৰ এটা লিংগ-পৰিৱৰ্তিত সংস্কৰণত অভিনয় কৰিছিল। 

লুভানাই আৰম্ভণিতে কেমেৰাৰ সন্মুখত এনাল চেক্স কৰা নাছিল আৰু কৈছিল যে যিবোৰ কামত তেওঁ আৰামদায়ক অনুভৱ নকৰে তেনে কাম তেওঁ নকৰে। পৰৱৰ্তী সময়ত নিজৰ ব্যক্তিগত জীৱনত ইয়াৰ অভিজ্ঞতা লাভ কৰাৰ পাছত তেওঁ চলচ্চিত্ৰতো তেনে দৃশ্যত অভিনয় কৰিবলৈ সন্মত হয়। 

২০০৭ চনৰ ডিচেম্বৰত লুভানাই ঘোষণা কৰে যে ২০০৮ চনটোৱে হ’ব প্ৰাপ্তবয়স্ক চলচ্চিত্ৰত তেওঁৰ অভিনয়ৰ শেষ বছৰ। তেওঁ কৈছিল যে উদ্যোগটোত ছয় বছৰ কটোৱাৰ পিছত তেওঁ এনে এগৰাকী অভিনেত্ৰী হিচাপে পৰিচিত হ’ব নিবিচাৰে যিগৰাকীক চাই দৰ্শক আমনি পাইছে। 

২০২২ চনত লুভানাই এডুয়াৰ্ডো অৰ্টিজৰ পৰিচালনাত নিৰ্মিত *Los Foodtruckeros* নামৰ ছবিখনৰ জৰিয়তে মূলধাৰাৰ চলচ্চিত্ৰত অভিনয় কৰে। ২০২৩ চনৰ মাৰ্চ মাহত লুভানাই হেক্টৰ মেণ্ডেছৰ হাস্যৰসাত্মক নাটক *"¿Pa' Qué me Casé?"*-ৰ জৰিয়তে মঞ্চ অভিনেত্ৰী হিচাপে আত্মপ্ৰকাশ কৰে। এই নাটকখন ২০২৩ চনৰ ১০ মাৰ্চত পুৱেৰ্টো ৰিকোৰ ওল্ড চান জুয়ানৰ তাপিয়া থিয়েটাৰত প্ৰথমবাৰৰ বাবে প্ৰদৰ্শিত হৈছিল। লুভানাই ইংগিত দিছিল যে তেওঁ নিজকে পৰ্ণগ্ৰাফীৰ কেৰিয়াৰৰপৰা আঁতৰাই ৰাখিব বিচাৰে আৰু অতীতক নেওচি আগুৱাই যোৱাৰ ক্ষমতা প্ৰদৰ্শন কৰি নাৰীসকলক সবলীকৰণ কৰিব বিচাৰে। 

২০২৫ চনৰ অক্টোবৰ মাহত লুভানাই তেওঁৰ পাঁচবছৰীয়া প্ৰেমিক তথা *¿Pa' Qué me Casé?* নাটকৰ সহ-অভিনেতা জছুৱা পাউটাৰ সৈতে তেওঁৰ বাগদানৰ কথা ঘোষণা কৰে।

## বঁটা আৰু সন্মান
* ২০০৩ এক্সআৰচিঅ' বঁটা – বছৰটোৰ নৱাগতা
* ২০০৩ এডাম ফিল্ম ৱৰ্ল্ড গাইড বঁটা – শ্ৰেষ্ঠ নৱাগতা
* ২০০৩ নাইটমুভছ বঁটা – শ্ৰেষ্ঠ নৱাগতা (অনুৰাগীৰ পছন্দ)
* ২০০৪ এক্সআৰচিঅ' বঁটা – শ্ৰেষ্ঠ নাৰী-নাৰী দৃশ্য (জেনা জেমছনৰ সৈতে)
* ২০০৪ কেছেক্স ৰেডিঅ' শ্ৰোতাৰ পছন্দৰ বঁটা – হটেষ্ট পৰ্ণ জকি নেকেড
* ২০০৫ নাইটমুভছ বঁটা – শ্ৰেষ্ঠ অভিনেত্ৰী (অনুৰাগীৰ পছন্দ)
* ২০০৬ এফ.এ.এম.ই. বঁটা – প্ৰিয় মৌখিক নৱাগতা (Favorite Oral Starlet)
* ২০০৮ নাইটমুভছ হল অৱ ফেম

## তথ্যসূত্ৰ

## বাহ্যিক সংযোগ

* 
* 2006 FAME Awards hosting bio
* Meet the Girl: Carmen Luvana, *Muscle & Fitness* interview (April 8, 2020)

শ্ৰেণী:উভলিংগী পৰ্ণগ্ৰাফিক চলচ্চিত্ৰ অভিনেত্ৰী
শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
ৰাকেশ বেদী

**ৰাকেশ বেদী** ( (জন্ম ১ ডিচেম্বৰ ১৯৫৪) হৈছে এগৰাকী ভাৰতীয় ছবি অভিনেতা, মঞ্চাভিনেতা আৰু দূৰদৰ্শন অভিনেতা ৷ চছমে বদুৰ (১৯৮১) আৰু মেৰা দামাদ (১৯৮৫) আদি ছবিত আগবঢ়োৱা কমিক চৰিত্ৰৰ অভিনয়ৰ বাবে তেওঁ পৰিচিত৷ 

২০২৫ আৰু ২০২৬ চনত মুক্তি লাভ কৰা *ধুৰন্ধৰ* আৰু *ধুৰন্ধৰ : দ্য ৰিভেঞ্জ*ৰ বাবে তেওঁ অধিক সমাদৰ লাভ কৰে৷ তেওঁ *য়েহ জো হাই জিন্দাগী (১৯৮৪), শ্ৰীমান শ্ৰীমতী (১৯৯৪–১৯৯৭), য়েছ বছ (১৯৯৯–২০০৯), ভাভি জী ঘৰ পৰ হেয় (২০১৫–বৰ্তমান)*, *[[তাৰক মেহতা কা উলতা চশমাহ|তাৰক মেহতা কা উলতা চাশমা]]* (২০২০–বৰ্তমান) আদি টেলিভিছন শ্ব’ত অভিনয় কৰিছে।

## প্ৰাৰম্ভিক জীৱন আৰু শিক্ষা
বেদীয়ে দিল্লীতে পঢ়া-শুনা সমাপ্ত কৰে। তেওঁ দিল্লীৰ এণ্ড্ৰুজগঞ্জৰ কেন্দ্ৰীয় বিদ্যালয়লৈ যায়। বেদী স্কুলত পঢ়ি থকাৰ সময়ত, তেওঁ  একক অভিনয় প্ৰতিযোগিতাত অংশগ্ৰহণ কৰিছিল। বেদীয়ে নতুন দিল্লীৰ নাট্যগোষ্ঠী পিয়ৰ’ছ ট্ৰুপৰ সৈতেও কাম কৰাৰ লগতে পুনেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত অভিনয়ৰ শিক্ষা গ্ৰহণ কৰিছে।
## ব্যক্তিগত জীৱন
ৰাকেশ বেদী আৰাধনা বেদীৰ লগত বিবাহপাশত আবদ্ধ হয়৷ তেওঁ ৰিধিমা বেদী আৰু ঋতিকা বেদীৰ পিতৃ৷

## কৰ্মজীৱন
১৯৭৯ চনত সঞ্জীৱ কুমাৰে অভিনয় কৰা *হামাৰে তুম্হাৰে* ছবিত সহযোগী অভিনেতা হিচাপে বেদীয়ে চলচ্চিত্ৰ জীৱন আৰম্ভ কৰে আৰু তাৰ পিছত ১৫০ খনতকৈও অধিক ছবি আৰু কেইবাখনো টিভি ধাৰাবাহিকত অভিনয় কৰে। 

তেওঁৰ কিছুমান স্মৰণীয় চৰিত্ৰ আছিল ১৯৮১ চনৰ ফাৰুক শেইখ আৰু ৰবি বাসৱানীৰ সৈতে ছবি *চাচমে বদুৰ* আৰু কে বালাচন্দৰৰ পৰিচালনাত এক দুউজে কে লিয়ে আৰু টিভি চিটকম শ্ৰীমান শ্ৰীমতী (১৯৯৫)৷ য়েছ বছ (১৯৯৯–২০০৯)ত তেওঁৰ অন্যতম শ্ৰেষ্ঠ চৰিত্ৰ মোহন শ্ৰীবাস্তৱৰ ৰূপায়নৰ বাবে তেওঁক বহুল প্ৰশংসা কৰা হয়৷  তেওঁ *য়ে জ' হে জিন্দেগী (১৯৮৪)*ৰ বাবেও দৰ্শকৰ মাজত সমধিক পৰিচিতি লাভ কৰে৷ যিখনৰ লেখক আছিল শৰদ যোশীৰ আৰু পৰিচালক আছিল কুন্দন শ্বাহ।

তেওঁ ZeeQ ত Science with BrainCafé নামৰ এটা বিজ্ঞান অনুষ্ঠান আয়োজন কৰিছিল আৰু মুম্বাইত থিয়েটাৰ কাম কৰি আছে। উল্লেখযোগ্য যে বিজয় তেণ্ডুলকাৰৰ জনপ্ৰিয় এজন ব্যক্তিৰ নাটক মাছাজত তেওঁ ২৪টা ভিন্ন চৰিত্ৰত অভিনয় কৰিছিল। ২০১২ চনত তেওঁৰ প্ৰথম টেলিভিছন নাটক দৈনিক চাবোন শুভ বিভাত অভিনয় কৰিছিল। ২০১৫ চনৰ পৰা তেওঁ টেলিভিছনৰ অনুষ্ঠান ভাবি জী ঘৰ পাৰ হায়!

## চলচ্চিত্ৰপুঞ্জী

### চলচ্চিত্ৰ

### টেলিভিছন

## ডাবিং চৰিত্ৰ
### লাইভ একছন ছবি

## বঁটা

## তথ্যসূত্ৰ

## বাহ্যিক সংযোগ

* 

শ্ৰেণী:হিন্দী চলচ্চিত্ৰৰ অভিনেতা
শ্ৰেণী:অভিনয় শিল্পী
শ্ৰেণী:জীৱিত ব্যক্তি
শ্ৰেণী:দিল্লীৰ ব্যক্তি
শ্ৰেণী:ভাৰতীয় অভিনয় শিল্পী
শ্ৰেণী:ভাৰতীয় অভিনেতা
অনিতা দাস

**অনিতা দাস** (ইংৰাজী: Anita Das; ১ অক্টোবৰ ১৯৫৩ – ১১ মে’ ২০১৮) ওড়িয়া চিনেমাৰ এগৰাকী ভাৰতীয় চলচ্চিত্ৰ আৰু টেলিভিছন অভিনেত্ৰী আছিল। তেওঁ নিজৰ কেৰিয়াৰত তিনিবাৰকৈ ওড়িশা ৰাজ্যিক চলচ্চিত্ৰ বঁটা লাভ কৰিছিল। ২০১৮ চনৰ ১১ মে’ত ৬৪ বছৰ বয়সত হৃদযন্ত্ৰৰ ক্ৰিয়া বন্ধ হৈ দাসৰ মৃত্যু হয়।

## কেৰিয়াৰ
অনিতা দাসে ১৯৭৫ চনত ওড়িয়া চলচ্চিত্ৰ *যাযাবৰ*ৰ জৰিয়তে অভিনয় জগতত আত্মপ্ৰকাশ কৰিছিল, য’ত তেওঁ মুখ্য চৰিত্ৰত অভিনয় কৰিছিল। তাৰ পিছৰেপৰা তেওঁ এশখনতকৈও অধিক বোলছবিত অভিনয় কৰিছিল, যিবোৰত তেওঁক প্ৰায়ে মাতৃৰ দৰে সহযোগী চৰিত্ৰত দেখা গৈছিল। ১৯৮০ চনৰ পিছত নিৰ্মিত তেওঁৰ বেছিভাগ চলচ্চিত্ৰতে মাতৃৰ চৰিত্ৰত কৰা বলিষ্ঠ অভিনয়ৰ বাবে তেওঁ যথেষ্ট জনপ্ৰিয় আছিল।

দাসে ১৯৮০ চনত *তপস্যা* বোলছবিখনত কৰা অভিনয়ৰ বাবে ওড়িশা ৰাজ্যিক চলচ্চিত্ৰ বঁটা (শ্ৰেষ্ঠ অভিনেত্ৰী) লাভ কৰিছিল আৰু ১৯৮৩ চনৰ ছবি *ভক্ত শালবেগ*ত কৰা মুখ্য চৰিত্ৰৰ বাবে পুনৰ এই সন্মানীয় বঁটা লাভ কৰিছিল। ১৯৮৭ চনত *এই ত দুনীয়া* বোলছবিখনত আগবঢ়োৱা অভিনয়ৰ বাবে তেওঁ শ্ৰেষ্ঠ সহযোগী অভিনেত্ৰীৰ ওড়িশা ৰাজ্যিক চলচ্চিত্ৰ বঁটাও লাভ কৰিছিল। 

## মৃত্যু
২০১৮ চনৰ ১০ মে’ত দাসে তেওঁৰ ভতিজাক আকাশ দাসনায়কৰ ওচৰত নিজৰ স্বাস্থ্যৰ অৱনতিৰ বিষয়ে অভিযোগ কৰিছিল বুলি জানিব পৰা গৈছে। বৃহস্পতিবাৰে নিশা শুবলৈ যোৱাৰ পূৰ্বে তেওঁ বমি কৰাৰ লগতে হৃদযন্ত্ৰ আৰু বুকুত বিষ অনুভৱ কৰিছিল। পাছদিনা যেতিয়া দাসনায়কে চিকিৎসাৰ পৰামৰ্শ ল’বলৈ চিকিৎসক এজনক মাতিবলৈ লৰালৰি কৰিছিল, তেতিয়া তেওঁক মৃত অৱস্থাত পোৱা গৈছিল।

## তথ্যসূত্ৰ


## বাহ্যিক সংযোগ
* 

শ্ৰেণী:ওড়িয়া চলচ্চিত্ৰৰ অভিনেত্ৰী
ডায়ানা লৰেন

**ডায়ানা লৰেন** (ইংৰাজী: Dyanna Lauren; জন্ম: ১৮ মাৰ্চ ১৯৬৫) এগৰাকী আমেৰিকান কামোদ্দীপক নৃত্যশিল্পী, পৰ্ণগ্ৰাফিক অভিনেত্ৰী, গায়িকা আৰু পৰিচালিকা।

## কৰ্মজীৱন
১৯৮৯ চনৰপৰা ২০০০ চনৰ ভিতৰত তেওঁ ২০০তকৈও অধিক চলচ্চিত্ৰত অভিনয় কৰিছিল। পৰৱৰ্তী বছৰবোৰত তেওঁ অভিনয়ৰপৰা আঁতৰি পৰিচালনাৰ দিশত মনোনিৱেশ কৰে, যদিও ২০১০ চনলৈকে তেওঁ এগৰাকী সক্ৰিয় অন-স্ক্ৰীণ শিল্পী হিচাপে কাম কৰি গৈছিল। 

প্ৰাপ্তবয়স্ক উদ্যোগত প্ৰৱেশ কৰাৰ পূৰ্বে লৰেন এগৰাকী গায়িকা আছিল। তেওঁৰ কেৰিয়াৰ পৰিৱৰ্তনৰ ব্যাখ্যা দি তেওঁ কৈছিল, "মই ভাবিলোঁ যে যদি মই বিপথে যাবই লাগে, তেন্তে অন্ততঃ ইয়াৰ বাবে মই পাৰিশ্ৰমিক লাভ কৰা উচিত।"  লৰেনে *Psycho Magnet* নামৰ এটি গীত ৰচনা কৰিছিল, যিটো আছিল এগৰাকী পৰ্ণ ষ্টাৰ হোৱা আৰু মানসিকভাৱে অসুস্থ লোকৰদ্বাৰা নিৰন্তৰ অনুসৰণ তথা হাৰাশাস্তিৰ বলি হোৱাৰ বিষয়ে এটা হাৰ্ড-ৰক বেলাড। অৱশ্যে লৰেনৰ এই গীতটোৰ প্ৰদৰ্শনক ডেভিদ ফষ্টাৰ ৱালেচে সমালোচনা কৰি কৈছিল যে ইয়াৰ যুক্তিটো কিছু অসমান আৰু লৰেনৰ গায়কীক "তপত পানীৰে পোৰা মেকুৰী"ৰ দৰে শুনা গৈছিল। তেওঁ ২০০১ চনৰ চলচ্চিত্ৰ *Moby Presents: Alien Sex Party*-ৰ ২০০৩ চনৰ এলবামটোত মবীৰ সৈতে "Silent Night/Feliz Navidad" পৰিৱেশন কৰিছিল।

লৰেনে পোনপ্ৰথমে পৰ্ণ উদ্যোগত এনে কিছুমান ছবিৰ বক্স-কভাৰত আত্মপ্ৰকাশ কৰিছিল যিবোৰত তেওঁ অভিনয় কৰা নাছিল। পিছলৈ চলচ্চিত্ৰত সম্পূৰ্ণৰূপে মনোনিৱেশ কৰাৰ পূৰ্বে তেওঁ প্ৰায়ে যৌনতাহীন চৰিত্ৰত চমু ভূমুকি মাৰিছিল, তথাপি তেওঁক ছবিৰ কভাৰত প্ৰাধান্য দিয়া হৈছিল। লৰেন ১৯৯৫ চনৰ জুলাই মাহত *Penthouse* মেগাজিনৰ 'পেট অৱ দ্য মান্থ' আছিল আৰু তেওঁ ভিভিড এণ্টাৰটেইনমেণ্টৰ সৈতে এগৰাকী চুক্তিবদ্ধ শিল্পী আছিল। তেওঁ প্লেবয় টিভিৰ *The Helmetcam Show*-ত একক অতিথি হিচাপে উপস্থিত হোৱা প্ৰথমগৰাকী ব্যক্তি আছিল। এই অনুষ্ঠানটো ১৯৯৬ চনৰ ২১ আগষ্টত লাইভ সম্প্ৰচাৰ কৰা হৈছিল।

প্ৰাপ্তবয়স্ক চলচ্চিত্ৰৰ কামৰ উপৰি লৰেনে মেৰিলিন মেনছনৰ এলবাম *Mechanical Animals*-ত কণ্ঠদান কৰাৰ লগতে সহ-পৰ্ণ ষ্টাৰ ক’বে টাইৰ সৈতে আত্মপ্ৰকাশ কৰিছিল।

২০০৭ চনত তেওঁ তেওঁৰ প্ৰাক্তন স্বামী জন গ্ৰেৰ মালিকানাধীন চলচ্চিত্ৰ নিৰ্মাণ প্ৰতিষ্ঠান Ninn Worx_SR-ৰ চিইঅ’ আৰু মুখপাত্ৰ হয়। ২০০৮ চনৰ ১২ জানুৱাৰীত অনুষ্ঠিত এক অনুষ্ঠানত লৰেনক এভিএন হল অৱ ফেমত অন্তৰ্ভুক্ত কৰা হয়। ২০০৯ চনৰ এপ্ৰিল মাহত তেওঁ দহ বছৰৰো অধিক কালৰ বিৰতিৰ পিছত পুনৰ পূৰ্ণদৈৰ্ঘ্যৰ ছবিত অভিনয়ৰ বাবে চিত্ৰগ্ৰহণ আৰম্ভ কৰে।

## ব্যক্তিগত জীৱন
লৰেন এগৰাকী উভকামী (bisexual)। 

তেওঁ ইংৰাজ, জাৰ্মান, আইৰিছ, অষ্ট্ৰেলিয়ান আৰু আমেৰিকাৰ আদিবাসী মূলৰ।

তেওঁ ৱাইল্ড বইজৰ প্ৰতিষ্ঠাপক কুৰ্ট লি হাৰ্লি আৰু স্পিয়েৰমিণ্ট ৰাইন’ জেণ্টলমেনছ ক্লাব শৃংখলৰ প্ৰতিষ্ঠাপক জন গ্ৰেৰ সৈতে বিবাহপাশত আবদ্ধ হৈছিল।

## বঁটা আৰু সন্মান
* ১৯৯৭ এক্সআৰচিঅ' বঁটা – শ্ৰেষ্ঠ অভিনেত্ৰী, একক অভিনয় (*Bad Wives*)
* ১৯৯৮ এভিএন বঁটা – শ্ৰেষ্ঠ অভিনেত্ৰী, চলচ্চিত্ৰ (*Bad Wives*)
* ১৯৯৮ এভিএন বঁটা – শ্ৰেষ্ঠ এনাল চেক্স চিন, চলচ্চিত্ৰ (*Bad Wives*), ষ্টিভেন ছেইণ্ট ক্ৰইক্সৰ সৈতে
* ২০০৮ এভিএন হল অৱ ফেম-ত অন্তৰ্ভুক্তি
* ২০১০ এক্সবিআইজেড বঁটা – বছৰটোৰ শ্ৰেষ্ঠ প্ৰত্যাৱৰ্তনকাৰী শিল্পী

## তথ্যসূত্ৰ
 

## বাহ্যিক সংযোগ
* 

শ্ৰেণী:উভলিংগী পৰ্ণগ্ৰাফিক চলচ্চিত্ৰ অভিনেত্ৰী
শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
ভূমিকা দাশ

**ভূমিকা দাশ** (ইংৰাজী: Bhoomika Dash) এগৰাকী ভাৰতীয় অভিনেত্ৰী আৰু ধ্ৰুপদী ওডিছী নৃত্যশিল্পী, যিয়ে ওড়িয়া চলচ্চিত্ৰ জগতত কৰা অভিনয়ৰ বাবে পৰিচিত। তেওঁ শিশু শিল্পী হিচাপে *ৰুমকু ঝুমনা* নামৰ ওড়িয়া চলচ্চিত্ৰখনৰ জৰিয়তে আত্মপ্ৰকাশ কৰিছিল আৰু পৰৱৰ্তী সময়ত *তু মো লাভ ষ্টৰী* বোলছবিখনত মুখ্য অভিনেত্ৰী হিচাপে অভিনয় কৰিছিল।

## প্ৰাৰম্ভিক জীৱন
২০০৩ চনৰ ২২ জানুৱাৰীত ওড়িশাৰ ভুৱনেশ্বৰত তৃপ্তি আৰু প্ৰসন্ন কুমাৰ দাশৰ ঘৰত ভূমিকাৰ জন্ম হৈছিল। তেওঁ ভুৱনেশ্বৰৰ ডিএভি পাব্লিক স্কুল (ইউনিট-৮)ৰপৰা স্কুলীয়া শিক্ষা লাভ কৰিছিল আৰু বৰ্তমান ভুৱনেশ্বৰৰ ইনষ্টিটিউট অৱ ডেণ্টাল চাইন্সেছৰপৰা বিডিএছ অধ্যয়ন কৰি আছে।

## কেৰিয়াৰ
### শিশু শিল্পী হিচাপে
ভূমিকাই ২০১৩ চনত ওড়িয়া চলচ্চিত্ৰ *ৰুমকু ঝুমনা*ত এগৰাকী শিশু শিল্পী হিচাপে ওড়িয়া চলচ্চিত্ৰ জগতত অভিনয় আৰম্ভ কৰিছিল। এই চলচ্চিত্ৰখনৰ নিৰ্দেশনা দিছিল তাপস সৰঘৰিয়াই। এই ছবিখনত ভূমিকাৰ সৈতে হৰিহৰ মহাপাত্ৰ, মিহিৰ দাস, হৰ পট্টনায়ক, প্ৰিয়া চৌধুৰী প্ৰমুখে অভিনয় কৰিছিল। ইয়াৰ পিছত তেওঁ তৰংগ চিনে প্ৰডাকচনৰ ছবি *গপ হ’লে বি সতা*ত এগৰাকী শিশু শিল্পী হিচাপে অভিনয় কৰে। এই চলচ্চিত্ৰখনৰ বাবে ভূমিকাই ৫-ম তৰংগ চিনে বঁটাত শ্ৰেষ্ঠ শিশু শিল্পীৰ বঁটা লাভ কৰিছিল।

### অভিনেত্ৰী হিচাপে
ভূমিকা দাশে ২০১৪ চনত হৰিহৰ মহাপাত্ৰৰ সৈতে *ৰুমকু ঝুমনা* বোলছবিত এগৰাকী শিশু শিল্পী হিচাপে অভিনয় জীৱনৰ পাতনি মেলিছিল, যাৰ বাবে তেওঁ শ্ৰেষ্ঠ শিশু শিল্পীৰ ওড়িশা ৰাজ্যিক চলচ্চিত্ৰ বঁটা লাভ কৰিছিল। দাসে *তু মো লাভ ষ্টৰী* বোলছবিখনৰ জৰিয়তে ওলিউডত এগৰাকী মুখ্য অভিনেত্ৰী হিচাপে আত্মপ্ৰকাশ কৰে। ২০১৫ চনত তেওঁ *গপ হ’লে বি সতা* বোলছবিত বৰ্ষা প্ৰিয়দৰ্শিনীৰ শৈশৱৰ চৰিত্ৰত অভিনয় কৰিছিল। তেওঁ পঢ়া-শুনাৰ লগতে ওলিউডত অভিনয় জীৱন অব্যাহত ৰাখিছিল। ইয়াৰ পিছত তেওঁ বাবুছানৰ বিপৰীতে *হিৰো নং ১* বোলছবিত মুখ্য অভিনেত্ৰী হিচাপে অভিনয় কৰে। ২০১৯ চনত তেওঁ একে নামৰ কিংবদন্তি ছবিখনৰ আধুনিক ৰূপান্তৰ *নায়কৰা না দেৱদাস*ত 'পাৰো'ৰ চৰিত্ৰত অভিনয় কৰিছিল।

## তথ্যসূত্ৰ


## বাহ্যিক সংযোগ
* 

শ্ৰেণী:ভাৰতীয় অভিনেত্ৰী
উপাসনা সিং

**উপাসনা সিং** (ইংৰাজী: Upasana Singh; জন্ম ২৯ জুন ১৯৭৫) এগৰাকী ভাৰতীয় অভিনেত্ৰী যিয়ে হিন্দী, পঞ্জাবী আৰু ৰাজস্থানী ভাষাৰ চলচ্চিত্ৰত কাম কৰে। 

সিং ১৯৯৭ চনৰ ছবি *জুদাই*ত এগৰাকী বধিৰ আৰু মুকবধিৰ চৰিত্ৰত কৰা অভিনয়ৰ বাবে পৰিচিত। পৰৱৰ্তী সময়ত তেওঁ *সোণ পৰী* ধাৰাবাহিকত ক্ৰুৱেলা/কালীপৰী নামৰ এগৰাকী দুষ্ট পৰীৰ চৰিত্ৰত কৰা নেতিবাচক অভিনয়ৰ বাবে বিখ্যাত হৈ পৰে। দূৰদৰ্শনৰ দেশপ্ৰেমমূলক চিটকম *ফিৰ ভি দিল হ্যায় হিন্দুস্তানী*-ত গংগাৰ হাস্যৰসাত্মক চৰিত্ৰ আৰু জি টিভিৰ থ্ৰিলাৰ শ্ব’ *তমন্না হাউচ*ত কৰা অভিনয়ৰ বাবেও তেওঁ পৰিচিত। পিছলৈ তেওঁ প্ৰিয়দৰ্শন আৰু ডেভিদ ধাৱানৰ চলচ্চিত্ৰত নিয়মীয়া অভিনয় শিল্পী হিচাপে সৰু সৰু চৰিত্ৰত অভিনয় কৰিছিল। 

তেওঁ টেলিভিছন অনুষ্ঠান *কমেডী নাইটছ উইথ কপিল*ত "বুৱা" (পিতৃৰ ভগ্নী) চৰিত্ৰত অভিনয় কৰিছিল, যিয়ে তেওঁক ব্যাপক জনপ্ৰিয়তা আৰু সমালোচকৰ প্ৰশংসা আনি দিছিল। তেওঁ নিজৰ অন-স্ক্ৰীণ শৈলী আৰু পঞ্জাবী মিশ্ৰিত ধেমেলীয়া ইংৰাজী সংলাপ পৰিৱেশনৰ বাবে জনপ্ৰিয়। তেওঁ বহুতো বলীউড ছবিৰ লগতে পঞ্জাবী, ভোজপুৰী, ৰাজস্থানী আৰু গুজৰাটী চিনেমাৰ দৰে আঞ্চলিক চলচ্চিত্ৰতো কাম কৰিছে। 

## কৰ্মজীৱন
তেওঁ ১৯৮৮ চনৰ ছবি *বাই চলি ছাছৰিয়ে*ত অভিনয় কৰিছিল, যিখন ৰাজস্থানী চিনেমাৰ বাবে বিপ্লৱী হিচাপে বিবেচিত হৈছিল। তাৰ পিছৰেপৰা তেওঁ বহুতো আঞ্চলিক চলচ্চিত্ৰত অভিনয় কৰিছে আৰু পঞ্জাবী, গুজৰাটী আৰু হিন্দী চলচ্চিত্ৰ উদ্যোগৰ এগৰাকী চিনাকি মুখ হৈ পৰিছে। তেওঁ *ডৰ*, *জৱানী জিন্দাবাদ*, *লোফাৰ*, *জুদাই*, *মেই প্ৰেম কী দিৱানী হুঁ*, *মুঝছে শাদী কৰোগী*, *আইতৰাজ*, *ওল্ড ইজ গ'ল্ড*, *মাই ফ্ৰেণ্ড গণেশ*, *গোলমাল ৰিটাৰ্নছ* আৰু *হাংগামা*ৰ দৰে ছবিত বহুতো সহযোগী চৰিত্ৰত অভিনয় কৰিছে। 

সিং চলচ্চিত্ৰ আৰু টেলিভিছনৰ হাস্যৰসাত্মক চৰিত্ৰৰ বাবেও পৰিচিত আৰু তেওঁ *ৰাজা কী আয়েগী বাৰাত*, *পৰী হুঁ মেই*, *মায়কা*, *য়ে মেৰী লাইফ হ্যায়*, *বাণী - ইশ্ক দা কালমা* আৰু *সোণপৰী*ৰ দৰে বহুতো জনপ্ৰিয় ধাৰাবাহিকত অভিনয় কৰিছে। সিঙে *নাদানিয়া*ত তাৰাৱন্তী আৰু হিট টিভি শ্ব’ *কমেডী নাইটছ উইথ কপিল*ত হতাশাগ্ৰস্ত "বুয়া" (পিতৃৰ ভগ্নী) হিচাপে অভিনয় কৰি ঘৰে ঘৰে চিনাকি হৈ পৰে, বিশেষকৈ তেওঁৰ ট্ৰেডমাৰ্ক সংলাপ "বিট্টু, কোন হ্যায় য়ে আদমী?" (বিট্টু, এই মানুহজন কোন?)ৰ বাবে। সিঙে *মুঝছে শাদী কৰোগী* আৰু *গোলমাল ৰিটাৰ্নছ*ৰ দৰে বলীউডৰ কমেডী চিনেমাটো অভিনয় কৰিছে। ২০১৫ চনত তেওঁ জুহি চাওলা, শাবানা আজমী আৰু গিৰীশ কাৰ্নাডৰ সৈতে *চক এন ডাষ্টাৰ*ত মঞ্জীতৰ চৰিত্ৰত অভিনয় কৰিছিল।

২০১৭ চনত সিঙে বৰুণ ধাৱান, জেকুলিন ফাৰ্নাণ্ডেজ আৰু তাপসী পান্নুৰ সৈতে *জুডুৱা ২*-ত এটা চৰিত্ৰ লাভ কৰে।

তেওঁ জনপ্ৰিয় পঞ্জাবী ছবি *কেৰী অন জট্টা*ৰ চিকুৱেলৰ অংশ আছিল, যিখন ভাৰতৰ সৰ্বাধিক উপাৰ্জনকাৰী পঞ্জাবী ছবিসমূহৰ অন্যতম আছিল। এই ছবিখনত গিপ্পী গ্ৰেৱাল, সোনম বাজৱা আৰু যশৱিন্দৰ ভল্লায় অভিনয় কৰিছে। তেওঁ বৰ্তমান চাব টিভিৰ কমেডী ধাৰাবাহিক *জিজাজী ছট পৰ হ্যায়*ত পঞ্চমৰ মাক পঞ্চমী (বেবে)ৰ চৰিত্ৰত অভিনয় কৰি আছে। তেওঁ *গেংছ অফ ফিল্মিস্তান*ৰ জৰিয়তে টেলিভিছনলৈ পুনৰ ঘূৰি আহে। 

## তথ্যসূত্ৰ

## বাহ্যিক সংযোগ
* 
* 

শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:ভোজপুৰী চলচ্চিত্ৰৰ অভিনেত্ৰী
শ্ৰেণী:গুজৰাটী চলচ্চিত্ৰৰ অভিনেত্ৰী
শ্ৰেণী:ৰাজস্থানী চলচ্চিত্ৰৰ অভিনেত্ৰী
অনু চৌধুৰী

**অনসুয়া দাশ চৌধুৰী**, যি পেছাদাৰীভাৱে **অনু চৌধুৰী** নামেৰে পৰিচিত, এগৰাকী ভাৰতীয় অভিনেত্ৰী আৰু ৰাজনীতিবিদ যিয়ে মূলতঃ ওড়িয়া, বঙালী, তেলুগু আৰু হিন্দী চলচ্চিত্ৰত কাম কৰে। ১৯৯৯ চনত মুক্তিপ্ৰাপ্ত *মা গোজাবায়ানি* আছিল তেওঁৰ প্ৰথম ওড়িয়া বোলছবি।

## প্ৰাৰম্ভিক জীৱন
অনু চৌধুৰীৰ জন্ম হৈছিল ওড়িশাৰ ভুৱনেশ্বৰত। ভুৱনেশ্বৰৰ বিজু পাটনায়ক মহাবিদ্যালয়ৰ পৰা বিজ্ঞান শাখাত উচ্চ শিক্ষা আৰু ৰামদেৱী মহিলা মহাবিদ্যালয়ৰ পৰা ভূগোল বিষয়ত স্নাতক ডিগ্ৰী লাভ কৰাৰ পিছত অভিনয় বৃত্তি হিচাপে গ্ৰহণ কৰে।

## ৰাজনৈতিক জীৱন
২০১৮ চনৰ জানুৱাৰী মাহত চৌধুৰীয়ে ভাৰতীয় জনতা পাৰ্টিত যোগদান কৰে। তেওঁ ২০১৯ চনৰ নিৰ্বাচনত পাটকুৰা সমষ্টিত, ২০২১ চনৰ পিপিলি উপ-নিৰ্বাচনত আৰু ২০২২ চনৰ খাল্লীকোট পঞ্চায়ত নিৰ্বাচনত দলটোৰ হৈ নিৰ্বাচনী প্ৰচাৰ চলাইছে।

চৌধুৰী বিজেপি ওড়িশাৰ ৰাজ্যিক কাৰ্যনিৰ্বাহকৰ বিশেষ আমন্ত্ৰিত সদস্য। ২০২০ চনৰ ১৫ ফেব্ৰুৱাৰীত ভুৱনেশ্বৰৰ সাংসদ অপৰাজিতা ষড়ংগীয়ে তেওঁক সংসদীয় সমষ্টিটোৰ অন্তৰ্গত বেগুনিয়া বিধানসভা সমষ্টিৰ বাবে সাংসদৰ প্ৰতিনিধি হিচাপে নিযুক্তি দিয়ে। ২০২১ চনৰ ২০ ফেব্ৰুৱাৰীত চৌধুৰীক ওড়িশা বিজেপি মহিলা মৰ্চাৰ উপ-সভানেত্ৰী হিচাপে নিযুক্তি দিয়া হৈছিল, আৰু তেওঁ ২০২৩ চনত পৰৱৰ্তী নতুন দল নিযুক্তি নিদিয়া পৰ্যন্ত এই পদত আছিল।

## ব্যক্তিগত জীৱন
চৌধুৰীয়ে বিজু পাটনায়ক বিজ্ঞান আৰু শিক্ষা মহাবিদ্যালয়ৰপৰা শিক্ষা সমাপ্ত কৰে আৰু ৰামা দেৱী মহিলা বিশ্ববিদ্যালয়ৰপৰা বিজ্ঞানত স্নাতক ডিগ্ৰী লাভ কৰে। তেওঁ মণিপাল উচ্চ শিক্ষা একাডেমীৰ (মণিপাল বিশ্ববিদ্যালয়) পৰা তথ্য প্ৰযুক্তি বিষয়ত স্নাতকোত্তৰ ডিগ্ৰী লাভ কৰিছিল।

২০০৬ চনত তেওঁ ব্যৱসায়ী সন্দীপ মিশ্ৰৰ সৈতে বিবাহপাশত আবদ্ধ হৈছিল, কিন্তু ২০০৮ চনত তেওঁলোকৰ বিবাহ বিচ্ছেদ হয়।

## তথ্যসূত্ৰ


## বাহ্যিক সংযোগ
* 

শ্ৰেণী:ভাৰতীয় অভিনেত্ৰী
ঝৰণা দাস

**ঝৰণা দাস** (, ১৯৪৫ – ২ ডিচেম্বৰ ২০২২) এগৰাকী ভাৰতীয় ওলিউড অভিনেত্ৰী আৰু সাংবাদিক আছিল। তেওঁ ওড়িয়া চলচ্চিত্ৰ জগতলৈ আগবঢ়োৱা অৱদানৰ বাবে পৰিচিত আছিল।

## জীৱন আৰু কেৰিয়াৰ
ঝৰণা দাসে ১৯৬০-ৰ দশকত আকাশবাণী কটকৰ এজন শিশু শিল্পী আৰু ঘোষক হিচাপে নিজৰ কেৰিয়াৰ আৰম্ভ কৰিছিল, য’ত তেওঁ নাটক, গীত আৰু চলচ্চিত্ৰৰ সৃষ্টিশীল সমল প্ৰস্তুত কৰিছিল। পৰৱৰ্তী সময়ত তেওঁ কটক দূৰদৰ্শনৰ সহকাৰী ষ্টেচন সঞ্চালক হিচাপেও কাম কৰিছিল।

*টাইমছ নাও*-এ উল্লেখ কৰিছে যে দাসে "চলচ্চিত্ৰজগতত এনে এক সময়ত কেৰিয়াৰ বাছি লৈছিল যেতিয়া বহুতে এই পথত খোজ দিবলৈ কুণ্ঠাবোধ কৰিছিল" আৰু তেওঁ নিজৰ এই ইচ্ছাক আগুৱাই নিবলৈ পৰিয়ালৰ বিৰোধিতাৰ সন্মুখীন হ’বলগীয়া হৈছিল। ভাৰতীয় বায়ুসেনাত কৰ্মৰত তেওঁৰ ভাতৃয়ে পৰিয়ালক ঝৰণাৰ পছন্দ অনুসৰি কাম কৰিবলৈ অনুমতি দিবলৈ মান্তি কৰাইছিল। তেওঁ কলকাতাত ভইচ কালচাৰৰ প্ৰশিক্ষণ লৈছিল যিয়ে তেওঁৰ চলচ্চিত্ৰৰ অভিনয়ত এক নতুন মাত্ৰা যোগ কৰিছিল।

যেতিয়া তেওঁ অভিনয়লৈ আহে, তেতিয়া তেওঁ *অমাড়া বাট*, *বাৰী*, *শ্ৰী জগন্নাথ*, *অদিন মেঘ* আৰু *অভিনেত্ৰী*ৰ দৰে চলচ্চিত্ৰত আগবঢ়োৱা অভিনয়ৰ বাবে জনপ্ৰিয় হৈ পৰে। তেওঁৰ অন্যান্য উল্লেখযোগ্য চৰিত্ৰসমূহৰ ভিতৰত আছিল *হিচাপ-নিকাচ*, *পূজাফুল*, *মালাজহ্ন* আৰু *হীৰা নীল*, যাৰ বাবে তেওঁ বহু বঁটা লাভ কৰিছিল। সামগ্ৰিকভাৱে তেওঁ প্ৰায় ৪০খন ছবিত মহিলাৰ মুখ্য চৰিত্ৰত অভিনয় কৰিছিল।

স্বাধীনতা সংগ্ৰামী তথা প্ৰাক্তন মুখ্যমন্ত্ৰী হৰেকৃষ্ণ মাহতাবৰ ওপৰত এখন জীৱনীমূলক তথ্যচিত্ৰ পৰিচালনা কৰাৰ কৃতিত্বও তেওঁক দিয়া হয়।

তেওঁ ১৯৭৭ চনত জয়দেৱ পুৰস্কাৰৰ 'জীৱনজোৰা সাধনা বঁটা' আৰু ২০১৬ চনত জীৱনজোৰা সাধনাৰ বাবে 'গুৰু কেলুচৰণ মহাপাত্ৰ বঁটা' লাভ কৰিছিল।

তেওঁ কটক দূৰদৰ্শনৰ সহকাৰী ষ্টেচন সঞ্চালক হোৱাৰ লগতে এগৰাকী প্ৰশিক্ষিত ধ্ৰুপদী নৃত্যশিল্পীও আছিল।

তেওঁৰ স্বামী তেওঁৰ ছবি *মালাজহ্ন*ৰ কেমেৰামেন আছিল।
## মৃত্যু
২০২২ চনৰ ২ ডিচেম্বৰত কটকৰ নিজা বাসভৱনত দাসৰ মৃত্যু হয়। তেওঁৰ মৃত্যুত ভাৰতৰ ৰাষ্ট্ৰপতি দ্ৰৌপদী মুৰ্মুৱে শোক প্ৰকাশ কৰে। ওড়িশাৰ মুখ্যমন্ত্ৰী নবীন পাটনায়কেও অভিনেত্ৰীগৰাকীৰ মৃত্যুত গভীৰ দুখ প্ৰকাশ কৰে আৰু ঘোষণা কৰে যে তেওঁৰ শেষ কৃত্য সম্পূৰ্ণ ৰাজ্যিক মৰ্যাদাৰে সম্পন্ন কৰা হ’ব। পাটনায়কে এক বিবৃতিত কয়,  কেন্দ্ৰীয় শিক্ষামন্ত্ৰী ধৰ্মেন্দ্ৰ প্ৰধানেও দাসৰ মৃত্যুত শোক প্ৰকাশ কৰে।

## টোকা

## তথ্যসূত্ৰ


শ্ৰেণী:ভাৰতীয় অভিনেত্ৰী
য়ুৱিকা চৌধুৰী

**য়ুৱিকা চৌধুৰী** (ইংৰাজী: Yuvika Chaudhary; জন্ম: ২ আগষ্ট ১৯৮৩) এগৰাকী ভাৰতীয় অভিনেত্ৰী যিয়ে *ওম্‌ শান্তি ঔম*, *চামাৰ ২০০৭* আৰু *তো বাত পক্বী! *ৰ দৰে হিন্দী চলচ্চিত্ৰত অভিনয় কৰিছে। ২০০৯ চনত তেওঁ কন্নড় ছবি *মলেয়ালি জথেয়ালি*ত গণেশৰ বিপৰীতে মুখ্য চৰিত্ৰত অভিনয় কৰিছিল। ২০১৫ চনত তেওঁ কালাৰ্ছ টিভিৰ বাস্তৱধৰ্মী অনুষ্ঠান *বিগ বছ ৯*ত এগৰাকী প্ৰতিযোগী আছিল। ২০১৯ চনত তেওঁ নিজৰ স্বামী প্ৰিন্স নাৰুলাৰ সৈতে নৃত্য বিষয়ক বাস্তৱধৰ্মী অনুষ্ঠান *নাচ বলিয়ে ৯*ত অংশগ্ৰহণ কৰি বিজয়ী হিচাপে পৰিগণিত হয়।

## প্ৰাৰম্ভিক জীৱন
চৌধুৰীৰ জন্ম ১৯৮৩ চনৰ ২ আগষ্টত হৈছিল। তেওঁ উত্তৰ প্ৰদেশৰ বাৰৌতৰ নিবাসী। তেওঁৰ পিতৃ শিক্ষা বিভাগত কৰ্মৰত আছিল।

## কেৰিয়াৰ

চৌধুৰীয়ে ২০০৪ চনত জি টিভিৰ টেলেণ্ট হাণ্ট ৰিয়েলিটি শ্ব’ *জি চিনে ষ্টাৰছ কী খোজ*ৰ জৰিয়তে নিজৰ টেলিভিছন যাত্ৰা আৰম্ভ কৰিছিল। ইয়াৰ ফলস্বৰূপে তেওঁ *অস্তিত্ব...এক প্ৰেম কাহিনী* নামৰ টিভি ধাৰাবাহিকখনত অভিনয়ৰ সুযোগ পায়, য’ত তেওঁ আস্থাৰ চৰিত্ৰত অভিনয় কৰিছিল। ২০০৬ চনত তেওঁ হিমেশ ৰেশমীয়াৰ সংগীত এলবাম *আপ কা সুৰুৰ*ৰ "ৱাদা তেইনু" গীতটোৰ মিউজিক ভিডিঅ’ত অভিনয় কৰে। ইয়াৰ উপৰি তেওঁ কুনাল কাপুৰৰ বিপৰীতে এটা ক’কা-ক’লাৰ বিজ্ঞাপনতো অভিনয় কৰিছিল। ফাৰাহ খানে তেওঁক লক্ষ্য কৰে আৰু ২০০৭ চনত *ওম্‌ শান্তি ঔম* ছবিৰ জৰিয়তে বলীউডত সুযোগ দিয়ে। 

পিছলৈ তেওঁ *চামাৰ ২০০৭* আৰু *তো বাত পক্বী*ৰ দৰে ছবিত অভিনয় কৰে। ২০১১ চনত তেওঁ গোবিন্দাৰ বিপৰীতে মুখ্য অভিনেত্ৰী হিচাপে তেওঁৰ প্ৰথমখন ছবি *নটী @ ৪০* আৰু মনোজ পাহৱাৰ বিপৰীতে *খাপ*ত অভিনয় কৰে। ২০১৩ চনৰ *এনিমি* ছবিত তেওঁ কে কে মেননৰ বিপৰীতে অভিনয় কৰিছিল। 

তেওঁৰ শেহতীয়া মুক্তিপ্ৰাপ্ত ছবিসমূহ হ’ল *দ্য ছৌকিনছ*, *আফ্ৰা তাফ্ৰী* আৰু *য়াৰানা*। তেওঁ ২০১৪ চনৰ পঞ্জাবী ছবি *য়াৰান দা কাচাপ*ৰো অংশ আছিল। 

চৌধুৰীয়ে লাইফ ওকেৰ শ্ব’ *দফা ৪২০*ৰ জৰিয়তে টেলিভিছনলৈ পুনৰ প্ৰত্যাৱৰ্তন কৰে যদিও পিছলৈ তেওঁৰ স্থানত মধুৰিমা তুলীক লোৱা হয়। ২০১৫ চনত তেওঁ ৰিয়েলিটি টিভি শ্ব’ *বিগ বছ ৯*ত অংশগ্ৰহণ কৰে। ২০১৮ চনত তেওঁ জি টিভিৰ *কুমকুম ভাগ্য*ত টিনাৰ চৰিত্ৰত অভিনয় কৰিছিল। ইয়াৰ উপৰি তেওঁ প্ৰিন্স নাৰুলাৰ বিপৰীতে *লাল ইশ্ক*ৰ এটা খণ্ডত শিখাৰ চৰিত্ৰত অভিনয় কৰিছিল।

## ব্যক্তিগত জীৱন

চৌধুৰীয়ে অভিনেতা বিপুল ৰয়ৰ সৈতে দহ বছৰ ধৰি প্ৰেমৰ সম্পৰ্কত আছিল। *বিগ বছ ৯* চলি থকাৰ সময়তে চৌধুৰীয়ে প্ৰিন্স নাৰুলাক লগ পায়। ২০১৮ চনৰ ১৪ ফেব্ৰুৱাৰীত নাৰুলাই তেওঁক বিয়াৰ প্ৰস্তাৱ দিয়ে আৰু তেওঁলোকৰ বাগদান সম্পন্ন হয়। ২০১৮ চনৰ ১২ অক্টোবৰত মুম্বাইত তেওঁলোক বিবাহপাশত আবদ্ধ হয়। ২০২৪ চনৰ ১৯ অক্টোবৰত এই দম্পতীটোৰ আইভিএফ (IVF) পদ্ধতিৰ জৰিয়তে প্ৰথম সন্তান (এগৰাকী কন্যা) জন্ম হয়।

## তথ্যসূত্ৰ

## বাহ্যিক সংযোগ

* 
* 
* 

শ্ৰেণী:হিন্দী টেলিভিছনৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:পঞ্জাবী চলচ্চিত্ৰৰ অভিনেত্ৰী
সায়লী সঞ্জীৱ

**সায়লী সঞ্জীৱ** (ইংৰাজী: Sayali Sanjeev; জন্ম: ৩১ জানুৱাৰী ১৯৯৩), যাৰ পূৰ্বৰ নাম আছিল **সায়লী চান্দসৰকাৰ**। তেওঁ মুম্বাইৰ এগৰাকী ভাৰতীয় চলচ্চিত্ৰ আৰু টেলিভিছন অভিনেত্ৰী, যিয়ে মাৰাঠী চলচ্চিত্ৰ আৰু ধাৰাবাহিকত কাম কৰে। তেওঁ মাৰাঠী চলচ্চিত্ৰৰ শ্ৰেষ্ঠ অভিনেত্ৰীৰ ফিল্মফেয়াৰ বঁটাকে ধৰি কেইবাটাও সন্মান লাভ কৰিছে। তেওঁ মাৰাঠী ছবি *পলিচ লাইন*ৰ জৰিয়তে আত্মপ্ৰকাশ কৰিছিল আৰু পৰৱৰ্তী সময়ত তেওঁ *আটপদী নাইটছ* (২০১৯), *বাস্তা* (২০২০), *ঝিম্মা* (২০২১), *গোষ্ট এক পৈঠানিচি* (২০২২), *হৰ হৰ মহাদেৱ* (২০২২), *ঝিম্মা ২* (২০২৩) আৰু *ওলে আলে* (২০২৪)ৰ দৰে বহুতো সফল ছবিত অভিনয় কৰিছে।

## কেৰিয়াৰ
সায়লী সঞ্জীৱে ২০১৬ চনত জী মাৰাঠীৰ ধাৰাবাহিক *কাহে দিয়া পৰদেশ*ৰ জৰিয়তে নিজৰ টেলিভিছন কেৰিয়াৰ আৰু একে বছৰতে *পলিচ লাইন* ছবিৰ জৰিয়তে চলচ্চিত্ৰ কেৰিয়াৰ আৰম্ভ কৰিছিল। ২০১৯ চনত *আটপদী নাইটছ* ছবিখনৰ জৰিয়তে তেওঁ বিশেষ সফলতা লাভ কৰে আৰু ইয়াৰ বাবে তেওঁ পঞ্চম ফিল্মফেয়াৰ এৱাৰ্ডছ মাৰাঠীত শ্ৰেষ্ঠ অভিনেত্ৰীৰ প্ৰথমটো মনোনয়ন লাভ কৰে। ২০১৯ চনতে তেওঁ ৰাজশ্ৰী মাৰাঠীৰ ৫টা খণ্ডৰ ৱেব ধাৰাবাহিক *ইউ টাৰ্ণ*ৰ জৰিয়তে অ’টিটি (OTT) জগতত আত্মপ্ৰকাশ কৰে। 

২০২১ চনত তেওঁ তানাজী ঘাড়গেৰ পৰিচালনাত নিৰ্মিত ছবি *বাস্তা*ত অভিনয় কৰে, যাৰ বাবে তেওঁ ষষ্ঠ ফিল্মফেয়াৰ এৱাৰ্ডছ মাৰাঠীত একেৰাহে দ্বিতীয়বাৰৰ বাবে শ্ৰেষ্ঠ অভিনেত্ৰীৰ মনোনয়ন লাভ কৰে। একে বছৰতে তেওঁ *শুভমংগল অনলাইন*ৰ জৰিয়তে টেলিভিছনলৈ পুনৰ ঘূৰি আহে। বছৰটোৰ শেষৰফালে তেওঁৰ সমালোচকৰদ্বাৰা প্ৰশংসিত আৰু ব্যাৱসায়িকভাৱে সফল ছবি *ঝিম্মা* মুক্তি পায়, যিখন ২০২১ চনৰ দ্বিতীয় সৰ্বাধিক উপাৰ্জনকাৰী মাৰাঠী ছবি আছিল।

২০২২ চনত তেওঁ শান্তনু ৰোডেৰ ৰাষ্ট্ৰীয় বঁটা বিজয়ী ছবি *গোষ্ট এক পৈঠানিচি*ত অভিনয় কৰে। এই ছবিখনত তেওঁ এগৰাকী সৰল মহিলাৰ চৰিত্ৰত অভিনয় কৰিছিল আৰু ছবিখনত তেওঁৰ সংগ্ৰামৰ কাহিনী বৰ্ণনা কৰা হৈছে। এই ছবিখনৰ বাবে তেওঁ সপ্তম ফিল্মফেয়াৰ এৱাৰ্ডছ মাৰাঠীত শ্ৰেষ্ঠ অভিনেত্ৰীৰ বঁটা লাভ কৰে আৰু মহাৰাষ্ট্ৰ ৰাজ্যিক চলচ্চিত্ৰ বঁটাৰ শ্ৰেষ্ঠ অভিনেত্ৰীৰ মনোনয়ন লাভ কৰে। সেই একে বছৰতে মুক্তি পোৱা তেওঁৰ আন এখন ছবি *হৰ হৰ মহাদেৱ* এখন ঐতিহাসিক একচন ড্ৰামা আছিল। এই ছবিখনে বক্স অফিচত ২৫ কোটিতকৈও অধিক টকা উপাৰ্জন কৰি এক ডাঙৰ ব্যাৱসায়িক সফলতা লাভ কৰে আৰু এইখন তেওঁৰ সৰ্বাধিক উপাৰ্জনকাৰী ছবি হিচাপে পৰিগণিত হয়। তদুপৰি এইখন ২০২২ চনৰ তৃতীয় সৰ্বাধিক উপাৰ্জনকাৰী মাৰাঠী ছবি আছিল।

২০২৩ চনত তেওঁৰ চাৰি বছৰ ধৰি পলমকৈ থকা ছবি *সাতৰচা ছালমান* আৰু পৰৱৰ্তী সময়ত *উৰ্মি* মুক্তি পায়। তেওঁ হেমন্ত ধোমেৰ সৈতে তৃতীয়বাৰৰ বাবে *ঝিম্মা ২* ছবিত কাম কৰে, যিখনে সমালোচকৰ প্ৰশংসা লাভ কৰাৰ লগতে বক্স অফিচতো সফলতা লাভ কৰে। ২০২৪ চনত তেওঁ সিদ্ধাৰ্থ চাণ্ডেকাৰৰ বিপৰীতে *ওলে আলে* ছবিত অভিনয় কৰে, যিখন সমালোচক আৰু দৰ্শক উভয়ৰেদ্বাৰা সমাদৃত হয়। 

## অন্যান্য কাম
মহাৰাষ্ট্ৰ নৱনিৰ্মাণ সেনাই (MNS) তেওঁক তেওঁলোকৰ চলচ্চিত্ৰ শ্ৰমিক গোটৰ উপ-সভানেত্ৰী হিচাপে নিযুক্তি দিছে।

## তথ্যসূত্ৰ

## বাহ্যিক সংযোগ

* 

শ্ৰেণী:মাৰাঠী চলচ্চিত্ৰৰ অভিনেত্ৰী
ৰুবিনা বাজৱা

**ৰুবিনা বাজৱা** (ইংৰাজী: Rubina Bajwa) এগৰাকী কানাডিয়ান অভিনেত্ৰী যিয়ে ভাৰতীয় পঞ্জাবী চলচ্চিত্ৰত কাম কৰে। অভিনেত্ৰী নীৰু বাজৱাৰ ভনী ৰুবিনাই ২০১৭ চনত তেওঁৰ ভনীয়েকৰ ছবি *ছাৰ্গী*ৰ জৰিয়তে কেৰিয়াৰ আৰম্ভ কৰিছিল। এই ছবিখনৰ বাবে তেওঁক ২০১৮ চনৰ পিটিচি পঞ্জাবী ফিল্ম এৱাৰ্ডছৰ সময়ত শ্ৰেষ্ঠ নৱাগতা অভিনেত্ৰীৰ বঁটা প্ৰদান কৰা হৈছিল।

## প্ৰাৰম্ভিক জীৱন

বাজৱাৰ জন্ম ব্ৰিটিছ কলম্বিয়াৰ ভ্যানকুভাৰৰ এটা ভাৰতীয় পঞ্জাবী পৰিয়ালত হৈছিল। তেওঁৰ পিতৃৰ নাম যশৱন্ত বাজৱা আৰু মাতৃ সুৰিন্দৰ বাজৱা। তেওঁ ভ্যানকুভাৰতে ডাঙৰ-দীঘল হৈছিল আৰু পিছলৈ পঞ্জাবী চলচ্চিত্ৰ জগতত নিজৰ ভনী নীৰু বাজৱাৰ পদাংক অনুসৰণ কৰিবলৈ ভাৰতলৈ আহে। তেওঁৰ অন্য দুগৰাকী সহোদৰ আছে— ভগ্নী চাব্ৰিনা বাজৱা আৰু ভাতৃ সুহেইল। চলচ্চিত্ৰ জগতত প্ৰৱেশ কৰাৰ পূৰ্বে ৰুবিনাই মুম্বাইৰ অনুপম খেৰৰ 'এক্টৰ প্ৰিপেয়াৰ্ছ' একাডেমীৰ পৰা অভিনয়ৰ শিক্ষা সম্পূৰ্ণ কৰিছিল।

## কৰ্মজীৱন
বাজৱাই ২০১৭ চনত তেওঁৰ ভগ্নী নীৰু বাজৱাৰ দ্বাৰা প্ৰচাৰিত আৰু পৰিচালিত পঞ্জাবী চলচ্চিত্ৰ *ছাৰ্গী*ৰ জৰিয়তে নিজৰ কেৰিয়াৰ আৰম্ভ কৰিছিল। ইয়াৰ পিছত তেওঁ ২০১৮ চনত ৰোচন প্ৰিন্সৰ সৈতে *লাৱান ফেৰে*ত অভিনয় কৰে, যিখন ছবিয়ে বক্স অফিচত মধ্যমীয়া সফলতা লাভ কৰিছিল আৰু সমালোচকৰ পৰা মিশ্ৰিত সঁহাৰি লাভ কৰিছিল।

২০১৯ চনত বাজৱাই হৰিশ বাৰ্মাৰ সৈতে ৰোমান্টিক কমেডী ছবি *লাইয়ে যে য়াৰিয়ান* আৰু সামাজিক ব্যংগধৰ্মী ছবি *মুণ্ডা হি চাহিদা*ত অভিনয় কৰে। তেওঁ *গিদৰ সিংঘী* নামৰ ছবিখনতো এটা চৰিত্ৰত অভিনয় কৰিছিল।

২০২১ চনত ক’ভিড-১৯ মহামাৰীৰ বাবে পলমকৈ মুক্তি পোৱা ৰোমান্টিক কমেডী ছবি *গুড লাক জট্টা*ত বাজৱাই গায়ক-অভিনেতা নিঞ্জাৰ বিপৰীতে অভিনয় কৰে।

২০২২ চনত বাজৱাই তেওঁৰ ভগ্নী নীৰু বাজৱাৰ প্ৰডাকচন কোম্পানীয়ে নিৰ্মাণ কৰা *বিউটিফুল বিল্লো* ছবিত নীৰুৰ সৈতে একেলগে অভিনয় কৰে। তদুপৰি তেওঁ প্ৰীতি চাপ্ৰুৰ পৰিচালনাত নিৰ্মিত আৰু গায়ক অখিলৰ সহ-অভিনীত *তেৰী মেৰী গাল বন গয়ী* নামৰ ছবিখনতো ভূমুকি মাৰে।

## তথ্যসূত্ৰ

শ্ৰেণী:পঞ্জাবী চলচ্চিত্ৰৰ অভিনেত্ৰী
ইহানা ঢিল্লোন

**ইহানা ঢিল্লোন** এগৰাকী ভাৰতীয় অভিনেত্ৰী, যিয়ে পঞ্জাবী আৰু হিন্দী দুয়োটা চলচ্চিত্ৰ উদ্যোগতে সক্ৰিয় হৈ আছে। ২০১৮ চনত *হেট ষ্ট'ৰী ৪* ছবিৰ জৰিয়তে তেওঁ বলীউডত আত্মপ্ৰকাশ কৰে। তেওঁৰ বহুভাষিক দক্ষতাই তেওঁক *ডেডী কুল মুণ্ডে ফুল* (২০১৩) আৰু *ঠগ লাইফ* (২০১৭)ৰ দৰে পঞ্জাবী চলচ্চিত্ৰত সফলতা লাভ কৰাত সহায় কৰিছে। শেহতীয়াকৈ তেওঁ *ৰাধে* (২০২১) ছবিত অভিনয় কৰিছে আৰু ২০২৩ চনত স্মীপ কাঙৰ ছবি *গোল গাপ্পে*ত অভিনয় কৰিছে।

## কৰ্মজীৱন
শিক্ষা সমাপ্ত কৰাৰ পাছত তেওঁ আটলাণ্টাৰ হোটেল ক্ৰাউন প্লাজাত কাম কৰিছিল, য’ত তেওঁৰ চেহেৰাই এটা মডেলিং সংস্থাৰ দৃষ্টি আকৰ্ষণ কৰিছিল আৰু তেওঁলোকে তেওঁক এটা কামৰ প্ৰস্তাৱ দিছিল। 

২০১৩ চনত *ডেডী কুল মুণ্ডে ফুল* ছবিৰ জৰিয়তে তেওঁ চলচ্চিত্ৰত আত্মপ্ৰকাশ কৰে। এই ছবিখনত মাকৰ ইচ্ছা আৰু মংগলৰ বাবে চিন্তা কৰা এগৰাকী সৰু চহৰৰ ছোৱালী 'মিনকী'ৰ চৰিত্ৰত অভিনয় কৰি তেওঁ পঞ্জাবী চলচ্চিত্ৰ জগতত চিনাকি লাভ কৰে। 

তেওঁৰ পৰৱৰ্তী চৰিত্ৰটো আছিল ছিপ্পী গিল অভিনীত ছবি *টাইগাৰ* (২০১৬)। ইয়াত তেওঁ কানাডাৰ এগৰাকী সাংবাদিক 'একুম খান্না'ৰ চৰিত্ৰত অভিনয় কৰিছিল, যিয়ে নিচাসক্ত পুৰুষৰ সৈতে মহিলাসকলে কেনেকৈ মোকাবিলা কৰে সেই বিষয়ে জানিবলৈ জংপুৰালৈ আহে। 

*ঠগ লাইফ* ছবিত তেওঁ 'ৰুচী' নামৰ এগৰাকী সংগ্ৰামী অভিনেত্ৰীৰ চৰিত্ৰত অভিনয় কৰিছিল, যিয়ে পিছলৈ তিনিজনীয়া পুৰুষৰ এটা দলৰ সৈতে ঠগবাজ হৈ পৰে। 

২০১৮ চনত বিশাল পাণ্ডিয়াৰ পৰিচালনাত নিৰ্মিত ছবি *হেট ষ্ট'ৰী ৪*ৰ জৰিয়তে তেওঁ বলীউডত আত্মপ্ৰকাশ কৰে। এই ছবিখনত তেওঁ 'ৰিশ্মা'ৰ চৰিত্ৰত অভিনয় কৰিছিল আৰু তেওঁৰ সৈতে উৰ্বশী ৰাউটেলা, বিভান ভাটেনা আৰু কৰণ ৱাহীয়ে অভিনয় কৰিছিল। 

বৰ্তমান ঢিল্লোন পঞ্জাবী আৰু হিন্দী চলচ্চিত্ৰ উদ্যোগত সক্ৰিয়ভাৱে জড়িত হৈ আছে। ২০১৯ চনত তেওঁ পঞ্জাবী ছবি *ব্লেকিয়া*ত অভিনয় কৰিছিল, যিখন ছবিয়ে পিটিচি পঞ্জাবী ফিল্ম এৱাৰ্ডছ ২০২০ ত শ্ৰেষ্ঠ ছবিৰ বাবে মনোনীত হৈছিল।

২০২০ চনৰ জুন মাহত ঢিল্লোনে উল্লু অৰিজিনেল ৱেব চিৰিজ *কাছাক*ৰ জৰিয়তে হিন্দী ডিজিটেল জগতত আত্মপ্ৰকাশ কৰে। ২০২০ চনত তেওঁ ৪টা গীতত অভিনয় কৰিছিল, যাৰ ভিতৰত দুটা পঞ্জাবী গীত (বাৰিশ্ব আৰু খাছ) আৰু দুটা হিন্দী গীত (মেৰী আশিকী আৰু বেৱফা তেৰা মাছুম চেহৰা)। 

২০২১ চনত ঢিল্লোনৰ কেইবাখনো ছবি মুক্তি পাইছিল। মে’ মাহত জি ৫-ত মুক্তি পোৱা ছালমান খান অভিনীত *ৰাধে* আৰু ১৩ আগষ্টত ডিজনী+ হটষ্টাৰত মুক্তি পোৱা *ভুজ: দ্য প্ৰাইড অফ ইণ্ডিয়া*। 

২০২২ চনৰ ২৫ আগষ্টত ছবিগৃহত মুক্তি পোৱা পঞ্জাবী ছবি *ভূত আংকল তুচী গ্ৰেট হো*ত তেওঁ ৰাজ বব্বৰ আৰু জয়া প্ৰদাৰ সৈতে অভিনয় কৰিছিল। 

## তথ্যসূত্ৰ

## বাহ্যিক সংযোগ
* 
* ইহানা ঢিল্লোনৰ ইনষ্টাগ্ৰাম একাউণ্ট

শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
প্ৰকৃতি মিশ্ৰ

**প্ৰকৃতি মিশ্ৰ** (ইংৰাজী: Prakruti Mishra) এগৰাকী ভাৰতীয় অভিনেত্ৰী যিয়ে ওড়িয়া চলচ্চিত্ৰ আৰু হিন্দী টেলিভিছনত কৰা কামৰ বাবে পৰিচিত। তেওঁ *হেল্ল’ আৰ্ছি* চলচ্চিত্ৰখনত কৰা অভিনয়ৰ বাবে সৰ্বাধিক পৰিচিত, যাৰ বাবে তেওঁ ২০১৮ চনত ৰাষ্ট্ৰীয় চলচ্চিত্ৰ বঁটা (বিশেষ উল্লেখ) লাভ কৰিছিল। তেওঁ হিন্দী টেলিভিছন ধাৰাবাহিকৰ চৰিত্ৰসমূহৰ বাবেও জনাজাত। ষ্টাৰ ভাৰতৰ *জয় কানহাইয়া লাল কী*ত দেবয়ানী হিচাপে, এণ্ড টিভিত ( & TV) *বিত্তি বিজনেছ ৱালী*ত বিত্তি হিচাপে আৰু এমটিভিৰ ৰিয়েলিটী শ্ব’ *এচ অৱ স্পেচ ২*ত অংশগ্ৰহণ কৰি তেওঁ পঞ্চম স্থান লাভ কৰিছিল। 

## প্ৰাৰম্ভিক জীৱন
মিশ্ৰই গুৰু গংগাধৰ প্ৰধানৰ ওচৰত ওডিছী নৃত্য শিকিছিল।

## কেৰিয়াৰ
২০০৬ চনত তেওঁ *শাশুঘৰ চলিজীবি* বোলছবিৰ বাবে শ্ৰেষ্ঠ শিশু শিল্পীৰ ওড়িশা ৰাজ্যিক চলচ্চিত্ৰ বঁটা লাভ কৰে। 

তেওঁ বাবুছানৰ বিপৰীতে *থুকুল* বোলছবিৰ জৰিয়তে ওলিউডত মুখ্য অভিনেত্ৰী হিচাপে আত্মপ্ৰকাশ কৰে। ইয়াৰ পিছত তেওঁ ১০খনতকৈও অধিক ওড়িয়া চলচ্চিত্ৰত অভিনয় কৰে। পিছলৈ তেওঁ এছ৩ মুভিজৰ বেনাৰত নিৰ্মিত *ওম*ত সম্বিত আচাৰ্যৰ বিপৰীতে অভিনয় কৰাৰ লগতে *বিন্দাচ ৰোমিঅ’*, *ওম সাই ৰাম*, *এচিপি সাগৰিকা*, *মিঠা মিঠা* আদিত মুখ্য চৰিত্ৰত অভিনয় কৰে। ২০১৮ চনত তেওঁ পাৰ্থ সাৰথি ৰায়ৰ বিপৰীতে *হেল্ল’ আৰ্ছি* বোলছবিত অভিনয় কৰে আৰু ছবিখনে ৰাষ্ট্ৰীয় চলচ্চিত্ৰ বঁটা লাভ কৰিবলৈ সক্ষম হয়।

২০১৪ চনত মিশ্ৰই জি টিভিৰ *ইণ্ডিয়াছ বেষ্ট চিনেষ্টাৰচ কী খোজ*ত অংশগ্ৰহণ কৰিছিল। 

এণ্ড টিভিত (&TV) সম্প্ৰচাৰিত হিন্দী ধাৰাবাহিক *বিত্তি বিজনেছ ৱালী*ত কৰা অভিনয়ে তেওঁক সমগ্ৰ দেশতে পৰিচিতি প্ৰদান কৰে। 

২০১৯ চনত তেওঁ এমটিভি ইণ্ডিয়াৰ *এচ অৱ স্পেচ ২*ত অংশগ্ৰহণ কৰি এগৰাকী ফাইনেলিষ্ট হিচাপে পৰিগণিত হয়।

## তথ্যসূত্ৰ


## বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:ওড়িয়া চলচ্চিত্ৰৰ অভিনেত্ৰী
অন্তৰা বিশ্বাস

**অন্তৰা বিশ্বাস** (জন্ম: ২১ নৱেম্বৰ), যি পেছাদাৰীভাৱে **মোনালিকা** নামেৰে পৰিচিত, এগৰাকী ভাৰতীয় অভিনেত্ৰী যিয়ে মূলতঃ ভোজপুৰী চলচ্চিত্ৰ আৰু হিন্দী টেলিভিছনত কাম কৰে। তেওঁ ২০১৬ চনত *বিগ বছ ১০*-ত এগৰাকী প্ৰতিযোগী হিচাপে অংশগ্ৰহণ কৰিছিল আৰু অলৌকিক ধাৰাবাহিক *নজৰ*-ত মোহনা ৰাথোড়ৰ চৰিত্ৰত কৰা অভিনয়ৰ বাবে তেওঁ সৰ্বাধিক পৰিচিত। মোনালিকাক ভোজপুৰী চিনেমাৰ অন্যতম সৰ্বাধিক পাৰিতোষিক পোৱা অভিনেত্ৰী হিচাপে গণ্য কৰা হয়।

## প্ৰাৰম্ভিক জীৱন
অন্তৰা বিশ্বাসৰ জন্ম ২১ নৱেম্বৰত এটা বঙালী হিন্দু পৰিয়ালত হৈছিল। তেওঁ নিজৰ খুৰাকৰ অনুৰোধত 'মোনালিকা' নামটো মঞ্চনাম হিচাপে গ্ৰহণ কৰিছিল। তেওঁ দক্ষিণ কলকাতাৰ এলগিন ৰোডত অৱস্থিত জুলিয়ান ডে স্কুলত পঢ়া-শুনা কৰিছিল আৰু কলিকতা বিশ্ববিদ্যালয়ৰ অধীনস্থ আশুতোষ কলেজৰপৰা সংস্কৃতত স্নাতক ডিগ্ৰী লাভ কৰিছিল। ইয়াৰ কেইবছৰমান পিছত তেওঁ ওড়িয়া ভিডিঅ' এলবামৰ মডেল আৰু এজনী সৰু পৰ্দাৰ অভিনেত্ৰী হিচাপে কৰ্মজীৱনৰ আৰম্ভণি কৰিছিল।

## কেৰিয়াৰ

অজয় দেৱগন আৰু সুনীল শেট্টী অভিনীত *ব্লেকমেইল*ৰ জৰিয়তে বলীউডত অভিষেক ঘটোৱাৰ পূৰ্বে মোনালিকাই কেইবাখনো কম বাজেটৰ ছবিত অভিনয় কৰিছিল। ইয়াৰ পিছত তেওঁ দক্ষিণ ভাৰতীয় ছবিত অভিনয় কৰে আৰু আমিন গাজীৰ বিপৰীতে *তৌবা তৌবা*ত কৰা অভিনয়ৰ জৰিয়তে চৰ্চালৈ আহে। তেওঁ *জেকপট* নামৰ এখন কানাড়া ছবিতো অভিনয় কৰিছিল।

মোনালিকাই মিঠুন চক্ৰৱৰ্তী আৰু মনোজ তিৱাৰীৰ সৈতে *ভলে শংকৰ*ৰ জৰিয়তে ভোজপুৰী ছবিত আত্মপ্ৰকাশ কৰে। ছবিখন ব্যাৱসায়িকভাৱে যথেষ্ট সফল হৈছিল আৰু ভোজপুৰী ছবিৰ আটাইতকৈ ডাঙৰ আৰম্ভণিৰ (opening) অভিলেখ ভংগ কৰিছিল। ইয়াৰ পিছত তেওঁ *হাম বাহুবলী*, *সাত সহেলিয়াঁ*, *দেৱৰা বড়া সতাৱেলা* আৰু *দেৱৰা ভাইল দিৱানা* আদি সফল ছবিৰে ভোজপুৰী চিনেমাৰ এগৰাকী আগশাৰীৰ অভিনেত্ৰী হিচাপে নিজকে প্ৰতিষ্ঠা কৰে।

টেলিভিছনৰ ক্ষেত্ৰত মোনালিকাৰ আটাইতকৈ উল্লেখযোগ্য চৰিত্ৰসমূহৰ ভিতৰত আছে *নজৰ*ত মোহনা মেহতা ৰাথোড়, *নমক ইস্ক কা*ত ইৰাৱতী বাৰ্মা আৰু *বেকাবো*ত যামিনী ৰায়চান্দ। ২০২২ চনত তেওঁ স্বামী বিক্ৰান্ত সিং ৰাজপুতৰ সৈতে *স্মাৰ্ট জোড়ী*ত অংশগ্ৰহণ কৰে আৰু পিছলৈ *ফব্বাৰা চক*ত ৰামাৰ চৰিত্ৰত অভিনয় কৰে।

## তথ্যসূত্ৰ


## বাহ্যিক সংযোগ

* 

শ্ৰেণী:ভাৰতীয় অভিনেত্ৰী
মুমাইত খান

**মুমাইত খান** (জন্ম: ১ ছেপ্টেম্বৰ ১৯৮৫) এগৰাকী ভাৰতীয় অভিনেত্ৰী আৰু মডেল। তেওঁ মূলতঃ তেলুগু, হিন্দী আৰু তামিল ভাষাৰ বহুতো চলচ্চিত্ৰত আইটেম নাম্বাৰত অভিনয় কৰিছে। 

## প্ৰাৰম্ভিক জীৱন
খানৰ জন্ম ১৯৮৫ চনৰ ১ ছেপ্টেম্বৰত হৈছিল। তেওঁ বোম্বাইত (বৰ্তমান মুম্বাই) জন্মগ্ৰহণ কৰিছিল আৰু তাতেই ডাঙৰ-দীঘল হৈছিল। তেওঁৰ পিতৃ পাকিস্তানৰ আৰু মাতৃ তিৰুচিৰাপল্লীৰ।

## কেৰিয়াৰ
খানে মূলতঃ তেলুগু, হিন্দী, তামিল আৰু কানাড়া ভাষাৰ চলচ্চিত্ৰত অভিনয় কৰিছে। বোলছবিৰ উপৰি তেওঁ *ঝলক দিখলা যা ৬* আৰু *বিগ বছ তেলুগু*ৰ প্ৰথম ছিজনৰ দৰে ৰিয়েলিটী শ্ব’ত অংশগ্ৰহণ কৰিছে। বৰ্তমানলৈকে তেওঁ প্ৰায় ১০০খন ছবিৰ অংশ হৈছে। সঞ্জয় দত্ত অভিনীত হিট ছবি *মুন্না ভাই এমবিবিএছ*ত কৰা বিশেষ অভিনয়ে তেওঁলৈ জনপ্ৰিয়তা কঢ়িয়াই আনিছিল। ড্ৰাগছ সম্পৰ্কীয় অভিযোগৰ বিতৰ্কই তেওঁৰ কেৰিয়াৰত জোকাৰণি তুলিছিল, য’ত দক্ষিণৰ বহুতো তাৰকাকো সোধা-পোছা কৰা হৈছিল। মূল অভিযুক্ত কেলভিন মাছকেৰেনহাছৰ সৈতে তেওঁৰ সম্পৰ্কও তদন্তৰ কেন্দ্ৰবিন্দু আছিল। এই অভিযোগসমূহৰ বাবেই ২০১৮ চনৰ জুলাই মাহত মৰ্মান্তিকভাৱে মুমাইতক *বিগ বছ তেলুগু ছিজন ১*-ৰ মাজভাগৰপৰাই উলিয়াই অনা হৈছিল যাতে দক্ষিণৰ চলচ্চিত্ৰ জগতৰ আন ২০ গৰাকী বিশিষ্ট ব্যক্তিৰ সৈতে এটা ড্ৰাগছ ৰেকেটৰ সন্দৰ্ভত বিশেষ তদন্তকাৰী দলে তেওঁক সোধা-পোছা কৰিব পাৰে। তদন্তৰ সময়ত তেওঁ নিজাববীয়াকৈ চুলি, তৰল পদাৰ্থ আৰু নখৰ নমুনা দিবলৈ ইচ্ছা প্ৰকাশ কৰিছিল যদিও তদন্তকাৰী দলে সেয়া অস্বীকাৰ কৰে। পিছলৈ সোধা-পোছাৰ অন্ত পৰাৰ পাছত তেওঁ পুনৰ ৰিয়েলিটী শ্ব’টোলৈ ঘূৰি আহে।

২০১৬ চনৰ ডিচেম্বৰ মাহত মুমাইত নিজৰ এপাৰ্টমেণ্টৰ বিছনাৰপৰা পৰি গৈ মূৰত আঘাত পাইছিল, যাৰ ফলত তেওঁৰ মগজুৰ স্নায়ু ক্ষতিগ্ৰস্ত হৈছিল। তেওঁ ১৫ দিন ধৰি ক’মাত আছিল আৰু চিকিৎসকে কৈছিল যে চিকিৎসা আৰু অস্ত্ৰোপচাৰৰ পিছত সুস্থ হ’বলৈ তেওঁক দুবছৰ সময় লাগিব। পৰৱৰ্তী সময়ত ইয়াৰ ফলত কিছুমান স্নায়বিক সমস্যা যেনে চিজাৰ আদিৰ সৃষ্টি হয় আৰু যোৱা দুবছৰ ধৰি তেওঁ ঔষধ সেৱন কৰি আছে। চিকিৎসকে তেওঁক ব্যায়ামাগাৰৰপৰা আঁতৰি থাকিবলৈ পৰামৰ্শ দিয়াৰ বাবে ইয়াৰ ফলত তেওঁৰ ওজনো বৃদ্ধি পায়। তেতিয়াৰপৰাই তেওঁ লাহে লাহে নিজৰ শৰীৰটো পুনৰ গঢ় দিয়াৰ চেষ্টা চলাইছে আৰু পুনৰ অভিনয়লৈ ঘূৰি অহাৰ ক্ষেত্ৰত আশাবাদী।

খানে তেলুগু হৰৰ বোলছবি *হেজা*ৰ জৰিয়তে পুনৰ অভিনয়লৈ ঘূৰি আহে।

## তথ্যসূত্ৰ


## বাহ্যিক সংযোগ

* 
* 

শ্ৰেণী:ভাৰতীয় অভিনেত্ৰী
ইলোৰা পাটনায়ক

**ইলোৰা পাটনায়ক** (ইংৰাজী: Ellora Patnaik; জন্ম: ৫ ছেপ্টেম্বৰ, ১৯৬৮) এগৰাকী কানাডিয়ান চলচ্চিত্ৰ, মঞ্চ আৰু টেলিভিছন অভিনেত্ৰীৰ লগতে এগৰাকী ওডিছী নৃত্যশিল্পী। 

## প্ৰাৰম্ভিক জীৱন
তেওঁৰ জন্ম হৈছিল কানাডাৰ অণ্টাৰিঅ’ৰ টৰণ্টোত। তেওঁ পিতৃ-মাতৃ প্ৰমোদ আৰু চিত্ৰলেখা পাটনায়কৰ প্ৰথম সন্তান; তেওঁ নিজৰ ভাতৃ দেৱৰাজ পাটনায়কতকৈ সাত বছৰৰ ডাঙৰ। তেওঁৰ পিতৃ-মাতৃ ভাৰতৰ উৰিষ্যা (বৰ্তমান ওড়িশা) ৰাজ্যত জন্মগ্ৰহণ কৰিছিল আৰু ১৯৬০-ৰ দশকত কানাডালৈ প্ৰব্ৰজন কৰিছিল। পাটনায়কে নিজৰ শৈশৱত পৰিয়ালৰ সৈতে কেইবাবাৰো ভাৰত ভ্ৰমণ কৰিছিল। 

তেওঁৰ পিতৃ-মাতৃ অতি সোনকালে অণ্টাৰিঅ’ৰ ওকভিললৈ আৰু তাৰ পিছত অণ্টাৰিঅ’ৰ বাৰ্লিংটনলৈ স্থানান্তৰিত হয়, য’ত তেওঁ এম. এম. ৰবিনছন হাইস্কুলত অধ্যয়ন কৰিছিল। 

১৯৮৬ চনত তেওঁ (প্ৰয়াত) পদ্ম বিভূষণ কেলুচৰণ মহাপাত্ৰৰদ্বাৰা প্ৰশিক্ষণৰ বাবে নিৰ্বাচিত হয় আৰু ভাৰতৰ ওড়িশাত থকা ওডিছী গৱেষণা কেন্দ্ৰত অধ্যয়ন কৰিবলৈ যায়। 

## নৃত্য প্ৰশিক্ষণ
পাটনায়কৰ প্ৰথম আৰু প্ৰাথমিক নৃত্য গুৰু আছিল তেওঁৰ মাতৃ, যিয়ে অতি কম বয়সৰেপৰাই তেওঁক এগৰাকী ওডিছী নৃত্যশিল্পী হিচাপে প্ৰশিক্ষণ দিবলৈ আৰম্ভ কৰিছিল। ইয়াৰ উপৰি তেওঁ (প্ৰয়াত) পদ্মশ্ৰী পংকজ চৰণ দাস, (প্ৰয়াত) পদ্ম বিভূষণ কেলুচৰণ মহাপাত্ৰ, পদ্মশ্ৰী সংযুক্তা পাণিগ্ৰাহী আৰু পদ্মশ্ৰী গংগাধৰ প্ৰধানৰ দৰে বিশিষ্ট ব্যক্তিৰপৰা প্ৰশিক্ষণ লাভ কৰিছে। 

### ওডিছী নৃত্যৰ শিক্ষয়িত্ৰী
পাটনায়কে ১৯৮০ চনৰ মাজভাগৰপৰাই ওডিছী নৃত্যৰ শিক্ষা দি আহিছে। ১৯৯০ চনৰ আৰম্ভণিতে তেওঁ চিত্ৰলেখা ডান্স একাডেমীৰ কাৰ্যবাহী সঞ্চালক হিচাপে দায়িত্ব গ্ৰহণ কৰে। 

## অভিনয় জীৱন
তেওঁ ১৯৯২ চনৰপৰা ১৯৯৪ চনলৈকে আমেৰিকান একাডেমী অৱ ড্ৰামাটিক আৰ্টছত অধ্যয়ন কৰিছিল আৰু তৃতীয় বৰ্ষত তেওঁ সেই প্ৰতিষ্ঠানৰ নাট্য দলৰ সদস্য আছিল। 

২০০৯ চনত তেওঁ ৱাইটিভিত সম্প্ৰচাৰিত কানাডিয়ান টেলিভিছন ধাৰাবাহিক *হাউ টু বি ইণ্ডি*-ত ইণ্ডি মেহতাৰ মাতৃ জ্যোতি মেহতাৰ চৰিত্ৰত অভিনয় কৰিছিল। ২০১০ চনত তেওঁ ধাৰাবাহিকখনৰ আন এটা ছিজনৰ বাবে চিত্ৰগ্ৰহণ কৰিছিল। 

## তথ্যসূত্ৰ


## বাহ্যিক সংযোগ
* 
* Chitralekha Odissi Dance Creations website
* Chandra, Sarat (undated). "Mira Nair's New Girl". odissi.itgo.com. Retrieved October 10, 2013.

শ্ৰেণী:অভিনেত্ৰী
শ্ৰেণী:নৃত্যশিল্পী
হিমাংশী খুৰানা

**হিমাংশী খুৰানা** (ইংৰাজী: Himanshi Khurana; জন্ম: ২৭ নৱেম্বৰ ১৯৯১) এগৰাকী ভাৰতীয় মডেল, অভিনেত্ৰী আৰু গায়িকা, যিয়ে মূলতঃ পঞ্জাবী চলচ্চিত্ৰত কাম কৰে। তেওঁ পঞ্জাবী ছবি *সাড্ডা হক*ত অভিনয় কৰিছিল। ২০১৯ চনত তেওঁ বাস্তৱধৰ্মী অনুষ্ঠান *বিগ বছ ১৩*ত এগৰাকী প্ৰতিযোগী হিচাপে অংশগ্ৰহণ কৰিছিল।

## প্ৰাৰম্ভিক জীৱন
খুৰানাৰ জন্ম ১৯৯১ চনৰ ২৭ নৱেম্বৰত হৈছিল আৰু তেওঁ পঞ্জাবৰ কীৰতপুৰ চাহিবৰ নিবাসী।

## কৰ্মজীৱন
খুৰানাই ১৬ বছৰ বয়সতে মিছ লুধিয়ানা খিতাপ জয় কৰি মডেলিং কেৰিয়াৰ আৰম্ভ কৰিছিল। তেওঁ ২০১০ চনৰ মিছ পিটিচি পঞ্জাবীৰ অন্যতম চূড়ান্ত প্ৰতিযোগী আছিল। একে বছৰতে তেওঁ চণ্ডীগড়ত আয়োজিত মিছ নৰ্থ জ’ন প্ৰতিযোগিতাত বিজয়ী হয়।

২০১০ চনত "জডী - বিগ ডে পাৰ্টি" গীতটোৰ জৰিয়তে তেওঁ পঞ্জাবী সংগীত জগতত আত্মপ্ৰকাশ কৰে। পিছলৈ ২০১২ চনত ফিৰোজ খানৰ (ফছলী বটেৰে) আৰু হৰজৌতৰ (ইজহাৰ) মিউজিক ভিডিঅ’ত অভিনয় কৰে। ২০১৩ চনত খুৰানাক হাৰ্ডী সান্ধুৰ "সোঁচ" গীতটোত আৰু হিট ছবি *সাড্ডা হক*ত দেখা গৈছিল। ২০১৫ চনটো খুৰানাৰ বাবে অতি সফল বৰ্ষ হিচাপে প্ৰমাণিত হয়। এই সময়ছোৱাত তেওঁ জেছী গিল, বাদশাহ, জে ষ্টাৰ, নিঞ্জা আৰু মানকিৰ্ট অউলখৰ দৰে বহু গায়কৰ সৈতে কাম কৰে। ২০১৬ চনৰ মাৰ্চ মাহত তেওঁ সুখ-ই (মিউজিকেল ডক্টৰজ)ৰ সৈতে "ছ্যেড চং"ত অভিনয় কৰে। ২০১৮ চনত খুৰানাই "হাই ষ্টেণ্ডাৰ্ড" গীতটোৰ জৰিয়তে গায়িকা হিচাপে আত্মপ্ৰকাশ কৰে। 

খুৰানাই পঞ্জাবী চিনেমাৰ অভিনেত্ৰী হিচাপে *সাড্ডা হক* ছবিৰ জৰিয়তে আত্মপ্ৰকাশ কৰি জনপ্ৰিয়তা অৰ্জন কৰে। অৱশ্যে তেওঁৰ প্ৰথম বলীউড ছবি আছিল *জীত লেংগে জাহান* (২০১২)। ইয়াৰ পিছত তেওঁ পঞ্জাবী ছবি *লেদাৰ লাইফ*ত মুখ্য চৰিত্ৰত অভিনয় কৰে। ২০১৫ চনৰ পঞ্জাবী ছবি *টু বোল*তো খুৰানাই মুখ্য অভিনেত্ৰী হিচাপে কাম কৰে। ইয়াৰ উপৰি তেওঁ ৬খন দক্ষিণ ভাৰতীয় ছবিতো অভিনয় কৰিছে (দুখন কন্নড়, দুখন তামিল, এখন তেলেগু আৰু এখন মালয়ালম)।

২০১৯ চনৰ নৱেম্বৰত খুৰানাই বাস্তৱধৰ্মী অনুষ্ঠান *বিগ বছ ১৩*ত এগৰাকী চেলিব্ৰিটি প্ৰতিযোগী হিচাপে অংশগ্ৰহণ কৰিছিল।

## ব্যক্তিগত জীৱন
২০১৯ চনৰ নৱেম্বৰত খুৰানাই *বিগ বছ ১৩*ত নিশ্চিত কৰিছিল যে তেওঁ বিগত ন বছৰ ধৰি চাও নামৰ এজন ব্যক্তিৰ সৈতে প্ৰেমৰ সম্পৰ্কত আছিল। ২০২০ চনৰ জানুৱাৰীত তেওঁ টুইটাৰৰ জৰিয়তে নিজৰ বাগদত্তাৰ সৈতে সম্পৰ্ক অন্ত পৰা বুলি জানিবলৈ দিয়ে। ২০২০ চনৰ জানুৱাৰীৰপৰা ২০২৩ চনৰ ডিচেম্বৰলৈকে তেওঁ *বিগ বছ*ৰ সহ-প্ৰতিযোগী অসীম ৰিয়াজৰ সৈতে প্ৰেমৰ সম্পৰ্কত আছিল।

## তথ্যসূত্ৰ

শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেতা
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী